title: Kari Voutilainen

text: Voutilaisen ateljeen valmistamat kellot maksavat verottomina 87 000–600 000 euroa. Hänellä on töissä 15 artesaania ja he valmistavat vuodessa 45 kelloa (vuonna 2018).


title: Kari Voutilainen

text: Voutilaisen saavutuksia urallaan:


title: Onorio de Verme

text: Onorio de Verme (1588? – 1637) oli italialainen roomalaiskatolinen piispa. Hänet nimitettiin Ravello-Scalan hiippakunnan johtoon 29. heinäkuuta 1624, ja piisaksi vihkiminen seurasi 11. elokuuta. Pääkonsekraattorina toimi Giovanni Garzia Millini, jota avustivat Antonio Provana ja Charles Bobba de Montferrat.


title: Onorio de Verme

text: De Verme kuoli virassa.


Diego de Zambrana de Villalobos y Cordero (1577 Extremadura – 13. marraskuuta 1653) oli espanjalainen roomalaiskatolinen piispa. Hänet vihittiin papiksi vuonna 1608 ja nimitettiin Concepciónin hiippakunnan johtoon Chileen 14. maaliskuuta 1633. Piispaksi vihkiminen seurasi vuonna 1636; pääkonsekraattorina toimi Feliciano de la Vega Padilla. De Zambrana de Villalobos y Cordero asetettiin virkaansa 15. maaliskuuta 1638.


title: Diego de Zambrana de Villalobos y Cordero

text: De Zambrana de Villalobos y Cordero sai 17. maaliskuuta 1653 nimityksen Santiago de Chilen piispaksi. Hän kuoli samana vuonna virassa.


title: Tadaksahakin kieli

text: Tadaksahakin kieli on Malin Gaon alueen Ménakan ja Ansongon piireissä asuvien idaksahakien puhuma pohjoinen songhaikieli. Sen lähimmät sukukielet ovat tagdal, tasawaq ja korandje. Tadaksahakin puhujia arvioidaan olevan 31 800 henkeä (vuonna 2005).


title: Tadaksahakin kieli

text: Tuaregi on vaikuttanut hyvin voimakkaasti tadaksahakin sanastoon ja kielioppiin, ja eräät tutkijat ovat pitäneet sitä songhain ja tuaregin sekakielenä. Sen äännejärjestelmälle ovat ominaisia faryngaaliset konsonantit sekä faryngalisoituneet alveolaarit. Sanastossa on vain noin 300 songhaista peräisin olevaa lekseemiä, joiden taivutusjärjestelmä on usein erilainen kuin tuaregiperäisillä sanoilla. Ehkäpä erikoisin piirre on se, että verbejä johdettaessa songhaiperäiset sanat korvataan vastaavilla tuaregin verbeillä, esim. "ŋa" ’syödä’ – "ʃ-íkʃa" ’ruokkia’, "bíibi" ’olla musta’ – "s-ǝkwǝl" ’tehdä mustaksi’, "kár" ’lyödä’ – "nǝ-mm-aŋɣa" ’lyödä/tappaa toinen toisensa’.


title: Operaatio Edelweiss

text: Operaatio Edelweiss () oli toisessa maailmansodassa Saksan suunnitelma valloittaa Kaukasus ja ottaa haltuun Bakun öljykentät Azerbaidžanissa. Operaatio pantiin alulle 23. heinäkuuta 1942, jolloin Adolf Hitler hyväksyi sen. Hyökkäystä olivat tukemassa Wilhelm Listin johtama armeijaryhmä A, Ewald von Kleistin johtama 1. panssariarmeija, Hermann Hothin johtama 4. panssariarmeija, Richard Ruoffin 17. armeija, Wolfram von Richthofenin ilmavoimien 4. lentodivisioona ja Petre Dumitrescun Romanian 3. armeija. Myöhemmin Fedor von Bockin armeijaryhmä B liittyi mukaan avustamaan armeijaryhmä A:ta. 21. elokuuta mennessä saksalaiset olivat edenneet Elbrusille asti ja nostaneet Saksan lipun vuoren korkeimmalle kohdalle. Saksan tappiot Stalingradin ja Kurskin taisteluissa pakottivat heidät vetäytymään Kaukasukselta, jolloin operaatio epäonnistui. Saksalaiset eivät koskaan edenneet Bakuun asti.


title: Räystäskouru

text: Räystäskouru on rakennuksen ulkokaton reunassa eli räystäässä kiinni oleva lähes vaakasuora kouru, jonka kautta katolle satanut vesi ohjataan edelleen vesiränniin. Kourun tarkoitus on suojata rakennusta keräämällä katolta valuva vesi hallitusti pois, jottei se pääsisi vaurioittamaan rakenteita tai maalipintaa. Nykyiset räystäskourut on valmistettu yleensä joko pinnoitetusta metallista taikka muovista.


title: Mordecai Richler

text: Mordecai Richler (27. tammikuuta 1931 Montreal, Kanada – 3. heinäkuuta 2001 Montreal, Kanada) oli kanadalainen kirjailija ja käsikirjoittaja.


title: Mordecai Richler

text: Mordecai Richler syntyi 1931 Montrealin juutalaisalueella. Hän sai ortodoksijuutalaisen kasvatuksen, mutta tunsi itsensä jo 12-vuotiaana ateistiksi, mikä raivustutti hänen perheensä. Richler opiskeli hetken Montrealin Sir George Williamsin yliopistossa pääaineen englanti. Hän halusi kuitenkin jo tuolloin kirjailijaksi ja jätti koulun kesken. Richler asui 1951–1952 Pariisissa, missä sai vaikutteita eksistentialistikirjailijoilta. Hän palasi 1952 Kanadaan ja julkaisi 1954 ensimmäisen romaaninsa, "The Acrobats". Pian tämän jälkeen Richler muutti Lontooseen, missä asui 1970-luvulle saakka.


title: Mordecai Richler

text: Richlerin ensimmäiset Britanniassa tehdyt romaaninsa, "Son of a Smaller Hero" (1955) ja "A Choice of Enemies" (1957) käsittelivät hänen nuorena kärimäänsä köyhyyttä ja antisemitismiä. Richler julkaisi 1959 romaanin "The Apprenticeship of Duddy Kravitz", joka oli kasvutarina kunnianhimoisesta nuoresta miehestä, joka yhdistää materiaalisen omistuksen henkilökohtaiseen menestykseen. Romaani sai laajempaa huomiota vasta 1974, kun siitä tehtiin elokuvaversio, jota Richler itse oli käsikirjoittamassa. Hän sai siitä Oscar-ehdokkuuden.


title: Mordecai Richler

text: Richler palkittiin vuoden 1968 romaanista "Cocksure" Kenraalikuvernöörin palkinnolla. Kirja aiheutti kuitenkin myös ristiriitaisia arvosteluja sen rohkean seksin kuvaamisen ja kielenkäytön takia. Sitä kutsuttiin muun muassa ”likaiseksi”, minkä takia brittiläinen W H Smith -ketju ei suostunut ottamaan sitä listoilleen. Richler sai 1971 toistamiseen Kenraalikuvernöörin palkinnon, tällä kertaa romaanista "St. Urbain’s Horseman". Takaisin Kanadaan hän muutti 1972.


title: Mordecai Richler

text: Romaanien lisäksi Richler kirjoitti myös muita teoksia. Hän julkaisi 1970-luvulla humoristisen esseekokoelman "Notes on an Endangered Species and Others" (1974) ja ensimmäisen osan lastenkirjasarjastaan, jossa pääosassa oli Jaakko Kakkonen. Hänen myöhempiä romaanejaan olivat "Joshua Then and Now" (1980), "Solomon Gursky Was Here" (1989) ja "Harvey’s Version" (1998).


title: Mordecai Richler

text: Richler oli kahdesti naimisissa. Hänen ensimmäinen avioliittonsa oli lyhyt, mutta 1960 hän nai kanadalaisen mallin Florence Woodin. He olivat naimisissa Richlerin kuolemaan ja saivat viisi lasta. Richler kuoli 2001 montrealilaisessa sairaalassa munuaissyövän aiheuttamiin komplikaatioihin.


title: NHL-kausi 1977–1978

text: NHL-kausi 1977–1978 oli National Hockey Leaguen historian 61. kausi. Sen aikana 18 NHL-joukkuetta pelasi kukin 80 runkosarjaottelua. Stanley Cupin voitti Scotty Bowmanin valmentama Montreal Canadiens, joka kukisti finaalisarjassa Boston Bruinsin otteluvoitoin 4–2. Kyseessä oli Montreal Canadiensin kolmas peräkkäinen mestaruus. Kaiken kaikkiaan se oli NHL:n olemassaolon aikana Canadiensin 20. ja seuran koko historian 21. Stanley Cup -mestaruus.


title: NHL-kausi 1977–1978

text: Runkosarjan pistepörssin, maalipörssin ja plus/miinus-tilaston voitti Canadiens-hyökkääjä Guy Lafleur, joka keräsi kauden aikana kaikkiaan 132 tehopistettä pelaamissaan 78 ottelussa. Hänen tekemiensä maalien määrä oli 60. NHL-palkinnoista Lafleurille myönnettiin Art Ross Trophyn ohella Hart Memorial Trophy ja Lester B. Pearson Award. Lisäksi hänet valittiin liigan . Lafleur voitti myös pudotuspelien pistepörssin. Hän teki 15 pudotuspeliottelussa yhteensä 21 tehopistettä, joista 10 oli maaleja ja 11 syöttöpisteitä. Pudotuspelien arvokkaimmaksi pelaajaksi valittiin ja Conn Smythe Trophyllä palkittiin Lafleurin tavoin Canadiensia edustanut puolustaja Larry Robinson.


title: NHL-kausi 1977–1978

text: Kauden päätteeksi jaettiin ensimmäisen kerran liigan parhaalle puolustavalle hyökkääjälle myönnettävä Frank J. Selke Trophy. Ensimmäisen Selke-palkinnon sai Canadiensin Bob Gainey.


title: NHL-kausi 1977–1978

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1977–1978

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Ristisubventio

text: Ristisubventio tai ristiinsubventointi (ristiintukeminen) tarkoittaa sitä, että joltakin asiakasryhmältä veloitetaan liikaa, jotta toiselta voisi veloittaa liian vähän. Tyypillisesti posti, tietoliikenneyhteydet, joukkoliikenne ja moni muu asia tulevat asiakasta kohden kalliimmiksi syrjäseuduilla kuin tiheästi asutuilla alueilla. Jos palvelut ovat kaikkialla maassa samanhintaisia, usein tästä seuraa, että kaupunkilaiset tukevat hinnoissaan syrjäseudun palveluita.


title: Ristisubventio

text: Vaihtoehtoisesti monopoli voi ylihinnoitella kannattavilla ja alihinnoitella tappiollisilla alueilla. Ristisubventio voi olla laitonta määräävän markkina-aseman väärinkäyttöä kilpailunrajoituslain 6 §:n mukaisesti, jos sitä harjoittavalla yrityksellä on määräävä markkina-asema, se tekee jossain monopolivoittoja ja käyttää näitä voittoja alentaakseen hintojaan (toisaalla) kilpaillulla sektorilla (viedäkseen näin markkinaosuutta kilpailijoiltaan).


title: Ristisubventio

text: Helsinki-Vantaan lentoaseman ja muiden Finavian ylläpitämien kenttien, ns. maakuntakenttien, välillä vallitsee ristisubventio.


title: Denard Robinson

text: Denard Xavier Robinson (s. 22. syyskuuta 1990 Deerfield Beach, Florida) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigan Jacksonville Jaguarsia, ja ennen ammattilaisuraansa pelasi yliopistojalkapalloa pelinrakentajana Michiganin yliopiston joukkueessa.


title: Denard Robinson

text: Robinsonin tavaramerkkinä on pitää kengännauhoja auki otteluissa, joka on myös tuonut hänelle lempinimen ""Shoelace"".


title: Denard Robinson

text: Robinson pelasi Michiganin yliopiston joukkueen, Michigan Wolverinesin pelinrakentajana kaudesta 2009 kauteen 2012 saakka. Hänet tunnetaan poikkeuksellisesta nopeudestaan. Robinsonin virallinen ennätys 100 metrin juoksussa on vuonna 2009 juostu 10,44.


title: Denard Robinson

text: Ammattilaiskentille siirryttäessä Robinson vaihtoi pelipaikkansa pelinrakentajasta laitahyökkääjäksi. Jacksonville Jaguars varasi hänet vuoden viidennellä kierroksella, 135. pelaajana.


title: Jawaharlal Nehru -palkinto

text: Jawaharlal Nehru -palkinto (engl. "Jawaharlal Nehru Award") on kansainvälinen palkinto, jonka myöntää Intian valtio. Palkinto on perustettu vuonna 1965, ja sitä hallinnoi Intian kulttuurisuhteiden neuvosto (engl. "Indian Council for Cultural Relations") (ICCR). Palkinto annetaan henkilölle, joka on edistänyt merkittävällä tavalla kansojen välistä keskinäistä ymmärtämystä, hyvää tahtoa ja ystävyyttä. Palkintosumma on 2,5 miljoona Intian rupiaa.


title: Krystal (ravintola)

text: Krystal on yhdysvaltalainen pikaruokaketju, jonka päämaja sijaitsee Chattanoogassa, Tennesseessä. Krystal usein luokitellaan hyväksi vaihtoehdoksi Yhdysvaltain keskiosista kotoisin olevalle hampurilaisketjulle, White Castlelle. Krystal on suosittu opiskelijoiden keskuudessa ja on tullut tunnetuksi syöntikilpailuistaan.


title: Krystal (ravintola)

text: Krystalin perustivat 24. lokakuuta 1932 Chattanoogassa, Tennesseessä yrittäjät Rody Davenport Jr. ja J. Glenn Sherill.


title: Tennis kesäolympialaisissa 2012 – naisten kaksinpeli

text: Naisten tenniksen kaksinpelit kesäolympialaisissa 2012 pelattiin 28. heinäkuuta – 4. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa.


text: Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF), ja se oli osa naisten WTA-kiertuetta.


text:
Jelena Dementjeva oli hallitseva mestari voitettuaan kultaa Pekingissä 2008. Hän lopetti kuitenkin uransa vuonna 2010, eikä näin ollen puolustanut mestaruuttaan. Mestaruuden voitti Serena Williams, joka oli loppuottelussa ylivoimainen Marija Šarapovaa vastaan. Viktoryja Azarenka "(välierät)"
 Agnieszka Radwańska "(1. kierros)"
 Marija Šarapova "(loppuottelu)"
 Serena Williams (olympiavoittaja)
 Samantha Stosur "(1. kierros)"
 Petra Kvitová "(puolivälierät)"
 Angelique Kerber "(puolivälierät)"
 Caroline Wozniacki "(puolivälierät)" Sara Errani "(1. kierros)"
 Li Na "(1. kierros)"
 Ana Ivanović "(3. kierros)"
 Dominika Cibulková "(1. kierros)"
 Vera Zvonarjova "(3. kierros)"
 Marija Kirilenko "(välierät)"
 Sabine Lisicki "(3. kierros)"
 Nadja Petrova "(3. kierros)"


title: Villequier

text: Villequier on kunta Seine-Maritimen departementissa Ylä-Normandian hallintoalueella Ranskassa. Se sijaitsee Seinen rannalla.


title: Villequier

text: Kirjailija Victor Hugo vietti paljon aikaansa Villequierissa. Hugon tytär meni naimisiin Charles Vacquerien kanssa, ja vuonna 1943 he molemmat hukkuivat Seinen vuoksiaaltoon tässä kylässä. Vacquerien asunnossa Villequierissa on nykyään Victor Hugo museo.


title: Przemyśl

text: Przemyśl on kaupunki Ala-Karpatiassa, Kaakkois-Puolassa. Kaupungissa asuu 66 229 ihmistä ja se oli vuoteen 1999 Przemyśl Voivodikunnan pääkaupunki. Nykyisin se kuuluu Ala-Karpatian voivodikuntaan. Kaupunki sijaitsee Sanjoen varrella alueella missä Karpaatit muuttuu alavaksi. Sijaintinsa vuoksi se on ollut strategisesti tärkeä sotilas- ja kaupankäynnin tukikohta.


title: Przemyśl

text: Przemyśl oli Krakovan jälkeen toiseksi vanhin kaupunki Etelä-Puolassa. Arkeologisissa kaivauksissa on löydetty merkkejä kauppapaikasta 800-luvulta. Ensimmäiset kirjalliset merkinnät kaupungista on päivätty vuonna 981 kun Vladimir Suuri valloitti alueen. Vuonna 1018 kaupunki palautui Puolalle kunnes Venäjä valloitti sen jälleen vuonna 1031. 1200-luvun alkupuolella alue liitettiin Ortodoksisen kirkon eparkiaan. Myöhemmin kaupunki tuli osaksi Galitsian ja Volynian ruhtinaskuntaa.


title: Przemyśl

text: Vuonna 1340 kaupungin valloitti Kasimir III Suuri ja alue tuli osaksi Puola-Liettuaa. Samoihin aikoihin ensimmäinen Katolisen kirkon hiippakunta perustettiin kaupunkiin ja Przemyśl:lle annettiin Magdeburgin kaupunginoikeudet. Oikeudet vahvisti vuonna 1389 kuningas Vladislav II Jagello .


title: Przemyśl

text:
Kaupungista tuli tärkeä kaupankäynnin keskus uuden ajan alkuvaiheella. Väestö koostui eri kansallisuuksista, kuten ukrainalaisista, puolalaisista, juutalaisista, saksalaisista, tšekeistä, armenialaisista sekä tataareista. Vaurauden aikana kaupunkia rakennettiin jatkuvasti. Vuonna 1559 kaupunki sai renessanssin mukaisesti rakennetun Synagogan. Vuonna 1617 perustettiin Jesuiitta yliopisto. 1600-luvun puolivälissä vaurauden aika loppui Puola-Liettuan heikennettyä. Väestön määrä laski jatkuvasti ja vasta 1700-luvun loppupuolella kaupunki saavutti saman asukasmäärän. Kaupungin tärkeys säilyi kaikesta huolimatta. Puolan ensimmäisen jaon aikana Itävallan keisarikunta suunnitteli siitä alueen pääkaupunkia. Pääkaupungiksi tuli kuitenkin Lviv.
Puolan ensimmäisen jaon jälkeen, vuonna 1772, kaupungista tuli osa Itävallan valtakuntaa, mitä itävaltalaiset kutsuivat ""Galitsian ja Lodomerian valtakunnaksi"". Itävaltalaisen väestölaskennan mukaan kaupungissa asui tuolloin 7 538 ihmistä, joista 1 508 olivat Ukrainan kreikkalaiskatolisen kirkon jäseniä. Vuonna 1804 kaupunkiin rakennettiin ruteenilainen kirjasto, missä jo vuonna 1822 oli yli 33 000 teosta.


title: Przemyśl

text: Kaupunki sai rautatien vuonna 1861 Krakovasta Lviviin. Kasvavat jännitteet Itävallan ja Venäjän välillä saivat Itävallan kiinnittämään enemmän huomiota kaupungin strategiseen sijaintiin. Krimin sodan aikana itävaltalaiset ryhtyivät laajoihin linnoitustöihin, mm. 15 kilometrin ympäröivä puolustuskehä rakennettiin kaupungin alueelle.


title: Przemyśl

text:
Tykistön teknologinen kehitys 1800-luvun loppupuolella teki sen aikaiset linnoitukset haavoittuviksi. Rihlatut tykit vaativat linnoituksista isompia ja niiden etäisyys suojattavasta kohteesta kasvoi. Vuosien 1888-1914 aikana Przemyślin linnoituksesta kasvoi kolmanneksi suurin linnoitus Euroopassa. 45 kilometrin säteellä rakennettiin yli 44 erilaista ja erikokoista linnaketta. Vanhemmat linnoitukset modernisoitiin suojaamaan sisäkehää. Linnoitus rakennettiin majoittamaan 85 000 sotilasta ja 956 kanuunaa suojasi sitä. Parhaimmillaan linnoituksessa oli yli 120 000 sotilasta.
Elokuussa vuonna 1914 ensimmäisen maailmansodan kynnyksellä Venäjä voitti useita taisteluita Itävalta-Unkarin joukkoja vastaan, joten he pääsivät etenemään nopeasti Galitsiaan. Linnoitus täytti tehtävänsä pysäyttäen lähes 300 000 miehen vahvuisen armeijan.


title: Przemyśl

text: Linnoitusta piiritettiin useita kertoja. Piiritysrengasta yritettiin murtaa useita kertoja, mutta lopulta nälän loppuun ajamat puolustajat antautuivat 22. maaliskuuta 1915. Venäläiset saivat vangiksi 126 000 sotilasta ja saaliiksi 700 isoa tykkiä. Molemmat osapuolet menettivät lähes 115 000 miestä Przemyślin taisteluissa.


title: Przemyśl

text: Ensimmäisen maailmansodan jälkeen Puolalaiset ja Länsi-Ukrainan kansantasavalta kiistelivät Przemyślistä. 1. marraskuuta 1918 perustettiin lääninhallitus, missä oli edustajia alueen etnisistä ryhmistä. 3. marraskuuta Ukrainan armeija mitätöi hallituksen, pidätti sen johtajat ja valtasi kaupungin itäosan. Ensimmäisen maailmansodan veteraaneista koostunut joukko puolalaisia ryhtyi taistelemaan ukrainalaisia vastaan. Etulinja jakoi kaupungin kahtia, eikä kumpikaan osapuoli voinut ylittää San -jokea. Puolalaiset saivat vahvistuksia Krakovasta 10. marraskuuta ja seuraavan kahtena päivänä he ylittivät joen, karkottaen Ukrainan armeijan.


title: Przemyśl

text: Puolan-Neuvosto-Venäjän sodan jälkeen, alue liitettiin Puolan tasavaltaan. Vuonna 1931 kaupungissa asui 62 272 henkilöä.


title: Przemyśl

text: Puolan offensiivin jälkeen Natsi-Saksan ja Neuvostoliiton välinen raja kulki kaupungin halki San -joen uomassa. Vuonna 1941 Operaatio Barbarossan myötä saksalaiset valloittivat kaupungin itäosan. Saksalaiset perustivat kaupunkiin juutalaisille gheton johon siirtyi asumaan lähes 22 000 ihmistä. Kaupungin synagogat tuhottiin ja juutalaisten hallussa ollut omaisuus takavarikoitiin. Ghetto suljettiin 14. kesäkuuta 1942. Lähes kaikki gheton asukkaat lähetettiin Auschwitzin ja Bełżecin keskitysleireihin. Puna-armeija valloitti kaupungin 27. heinäkuuta 1944.


title: Przemyśl

text: Sodanjälkeisessä rajanvedossa Puolan ja Neuvostoliiton välinen raja tuli kilometrien päähän kaupungista. Suurin osa teollisuudesta jäi Neuvostoliiton puolelle. Kaupungin väkiluku oli vähentynyt 24 000 asukkaaseen, joista lähes kaikki olivat puolalaista alkuperää.


title: Przemyśl

text: Kaupunki sijaitsee hyvien kulkuyhteyksien päässä lähellä Ukrainan rajaa. Alueen tärkeimpiä teollisuuden aloja ovat:


title: Przemyśl

text:
Kaupungin läpi kulkee kansallinen tie numero 28. Tie vie lännessä Slovakian rajalle ja idässä Medykan rajanylityspaikalle Ukrainaan. Vielä rakennusvaiheessa on yhdystie Medykasta E40 -valtatielle.
Kaupungin läpi kulkee rautatie E20 (Berliini-Kiev). Kaupunki on panostanut rautatielogistiikkaan, lisätäkseen kansainvälistä kauppaa.
Lähin kansainvälinen lentoasema on 70 kilometrin päässä, Jasionkan kaupungissa. Kentältä on yhteys mm. Lontooseen ja Dubliniin.


title: Przemyśl

text: Urheiluseura Polonia Przemyśl on perustettu vuonna 1909 ja on yksi Puolan vanhimmista urheiluseuroista. Sen jalkapallo-jaos pelaa kansallista III-liigaa. Sen koripallo-jaos pelaa kansallisessa II-divisioonassa.


title: Musiikkivuosi 2011

text: Musiikkivuosi 2011 käsittelee vuoden 2011 tärkeitä musiikkitapahtumia, uutisia ja julkistuksia.


title: Musiikkivuosi 2010

text: Musiikkivuosi 2010 käsittelee vuoden 2010 tärkeitä musiikkitapahtumia, uutisia ja julkistuksia.


title: Musiikkivuosi 2009

text: Musiikkivuosi 2009 käsittelee vuoden 2009 tärkeitä musiikkitapahtumia, uutisia ja julkistuksia.


title: Saint-Maurice-d’Ételan

text: Saint-Maurice-d’Ételan on kunta Seine-Maritimen departementissa  Ylä-Normandian hallintoalueella Ranskassa.


title: Saint-Maurice-d’Ételan

text: Kunnan tärkein nähtävyys on 1400-luvulla rakennettu linna Château d’Ételan.


title: Musiikkivuosi 2008

text: Musiikkivuosi 2008 käsittelee vuoden 2008 tärkeitä musiikkitapahtumia, uutisia ja julkistuksia.


title: Château d’Ételan

text: Château d’Ételan on linna Saint-Maurice-d’Ételanin kunnassa Seine-Maritimen departementissa Ylä-Normandian hallintoalueella Ranskassa. Linna sekä siihen kuuluva Madelainen kappeli on nimetty suojelukohteeksi.


title: Château d’Ételan

text: Linna on rakennettu 1400-luvulla Ranskan kuninkaan Ludvig XII kamariherralle, Louis Picardille.


title: Château d’Ételan

text: Tässä linnassa Katariina de’ Medici julisti vuonna 1563, että hänen poikansa oli Ranskan kuningas Kaarle IX.


title: Château d’Ételan

text: Linnassa ovat vierailleet myös Ranskan kuningas Henrik IV ja filosofi Voltaire.


title: Krāslava

text:
Krāslava ) on kaupunki ja kunta itäisessä Latviassa lähellä Valko-Venäjää. Kaupunki sijaitsee Väinäjoen pohjoisrannalla. Länsiluoteessa sijaitsevaan Riikaan on linnuntietä noin 220 kilometriä. Krāslavan 9 857 asukkaan kaupunki on 19 277 asukkaan kunnan (Krāslavas novads) keskus (2012).
Riiasta itäkaakkoon johtava, Jēkabpilsin kautta ja Daugavpilsin pohjoispuolitse Valko-Venäjän rajalle vievä valtatie A6 tuo maantieyhteyden Krāslavaan. Latvian toiseksi suurin kaupunki Daugavpils on maanteitse 45 kilometrin päässä lännessä. Lähimpään Valko-Venäjän puoleiseen kaupunkiin Verh’njadzvinskiin on maanteitse 61 kilometriä; maiden välinen raja-asema on osuuden puolivälissä. Krāslavan rautatieasema sijaitsee noin 4 kilometriä kaupungin keskustasta luoteeseen. Kraslava on merkittävä Venäjältä, Valko-Venäjältä ja Ukrainasta rautateitse saapuvan rahtiliikenteen kauttakulkupaikkakunta.


title: William Gillette

text: William Gillette (24. heinäkuuta 1853 Hartford, Connecticut – 29. huhtikuuta 1937) oli yhdysvaltalainen 1800-luvun lopun ja 1900-luvun alun näyttelijä, näytelmäkirjailija ja teatteriohjaaja. Hänet tunnetaan parhaiten Sherlock Holmesin roolista sekä sen sovittamisesta teatteriin.


title: William Gillette

text: Gillette syntyi 1853 Hartfordissa, ja hänen isänsä oli Yhdysvaltain senaattori Francis Gillette. Hän oli äitinsä puoleltaan sukua puritaanijohtaja Thomas Hookerille, joka saapui 1633 Englannista Massachusettsiin.


title: William Gillette

text: Gillette kiinnostui jo nuorena näyttelemisestä ja jätti siksi myös collegen kesken. Hän esiintyi New Orleansissa 1875 dialogittomassa pikkuroolissa ja sai vielä myöhemmin samana vuonna New Yorkista ystävänsä Mark Twainin avustuksella hieman isomman roolin näytelmästä "Colonel Sellers". Gillette toimi näyttelijänä kuuden vuoden ajan Bostonissa, New Yorkissa ja Keskilännessä. Gustave ja Daniel Frohman palkkasivat 1881 Gilletten New Yorkiin näytelmäkirjailijaksi, näyttelijäksi ja ohjaajaksi. Hänen ensimmäinen näytelmänsä oli "The Professor", jonka hän ohjasi ja oli pääosassa. Se sai ensi-iltansa Madison Squaren teatterissa, jossa sitä esitettiin 151 kertaa.


title: William Gillette

text: "The Professorin" jälkeen Gillette teki Frances Hodgson Burnettin kanssa yhteistyössä "Esmeraldan", jonka nimiosaa esitti ensin Annie Russell ja sitten Viola Allen. "Esmeraldaa" esitettiin melkein vuoden, ja sen jälkeen Gillette kirjoitti "The Private Secretaryn".


title: William Gillette

text: Gilletten vuoden 1886 "Held by the Enemy" oli ensimmäisiä merkittäviä Yhdysvaltain sisällissotaan sijoittuneita draamoja. Myös vakoilutarina vuoden 1895 "Secret Service" sijoittui sisällissotaan. Sen pääosa esitti Philadelphiassa Maurice Barrymore ja New Yorkissa Gillette itse. Lontoon näyttelijöihin kuului muun muassa nuori Ethel Barrymore. Gillette sovitti 1899 Sherlock Holmesin Broadwaylle, ja monet Sherlock Holmesin tunnuspiirteistä ovatkin Gilletten kehittämiä eivätkä Arthur Conan Doylen. Lontoon esityksissä näytteli myös nuori Charlie Chaplin.


title: Musiikkivuosi 2012

text: Musiikkivuosi 2012 käsittelee vuoden 2012 tärkeitä musiikkitapahtumia, uutisia ja julkistuksia.


title: Saint-Wandrille-Rançon

text: Saint-Wandrille-Rançon on kunta Seine-Maritimen departementissa Ylä-Normandian hallintoalueella Ranskassa.


title: Saint-Wandrille-Rançon

text: Kunnassa sijaitsee Saint-Wandrillen luostari ("Abbaye de Saint-Wandrille"). Luostari on kokenut vuosisatojen saatossa kovia, ollen välillä myllynä ja yksityisasuntona.


title: Etelämeren laulu (vuoden 1942 elokuva)

text: Etelämeren laulu () on Walter Langin ohjaama yhdysvaltalainen musikaalikomediaelokuva vuodelta 1942. "Etelämeren laulun" käsikirjoittajina toimivat Joseph Schrank, Robert Pirosh, Robert Ellis ja Helen Logan. 20th Century Fox tuotti elokuvan.


title: Etelämeren laulu (vuoden 1942 elokuva)

text: Technicolor-menetelmällä kuvatun musikaalikomedian pääosissa ovat Betty Grable ja Victor Mature. Sivuosissa ovat muun muassa Jack Oakie ja Thomas Mitchell.


title: Etelämeren laulu (vuoden 1942 elokuva)

text: "Etelämeren laulu" kuvattiin Kalifornian Santa Catalina Islandilla, Havaijin Honolulussa ja 20th Century Foxin studioilla Century Cityssä, Los Angelesissa.


title: Etelämeren laulu (vuoden 1942 elokuva)

text: "Etelämeren laulu" sai ensi-iltansa kotimaassaan Floridan Miami Beachilla 5. helmikuuta vuonna 1942 ja New Yorkissa 11. maaliskuuta 1942; maanlaajuinen ensi-ilta oli 13. maaliskuuta. Suomessa "Etelämeren laulu" sai ensi-iltansa 24. maaliskuuta vuonna 1944.


title: Etelämeren laulu (vuoden 1942 elokuva)

text: "Etelämeren laulusta" ilmestyessään tuli suuri menestys lippuluukuilla. Elokuva oli Foxin kolmanneksi menestynein elokuva sinä vuonna; kaksi Foxin menestyneintä elokuvaa olivat Grablen elokuvat "Rosita tanssii ja hymyilee" ja "Röyhkeä ja rakastunut".


title: Tukums

text:
Tukums () on kaupunki ja kunta Latviassa, linnuntietä 57 kilometriä pääkaupunki Riian länsipuolella. Tukumsin 19 729 asukkaan kaupunki on yhteensä 32 907 asukkaan kunnan (Tukuma novads) keskus (2012).
Kaupunki on pientalovaltainen ja sinne on sähköistetty lähijunayhteys Riiasta. Riian ja Ventspilsin välinen liikenne sivuuttaa kaupungin sen eteläpuolitse valtatietä A10 (eli eurooppatietä ) seuraten; tämä valtatie tuo nopean maantieyhteyden pääkaupunkiin. Tukums on Riian lähijunaliikenteen läntinen pääteasema (Riian rautatieasema–Jūrmala–Tukums-linja) ja rautatie kaupungille keskeinen kulkuyhteys. Kaupungissa on kaksi rautatieasemaa: pääkaupunkiin suuntautuvalle henkilöliikenteelle tärkeä Tukums 1 keskustan eteläpuolella ja risteysasema Tukums 2 kaupungin länsiosissa.


title: Georges Savaria

text: Georges Savaria (s. 27. maaliskuuta 1916 Montréal) on kanadalainen pianisti, ondes Martenot'n soittaja ja säveltäjä.


title: Georges Savaria

text: Savaria opiskeli isänsä Joseph-Élien johdolla pianon- ja urkujensoittoa. Teoriassa hän sai yksityisopetusta Claude Champagnelta. Hän sai vuonna 1937 pianistina Prix d'Europen ja lähti Pariisiiin, jossa häntä opettivat Louis Aubert (harmonia, teoria), Lazare Lévy (piano), Marguerite Long (piano) ja Pierre Lucas (piano). Lisäksi hän opiskeli Schola cantorumissa kontrapunktia Daniel Lesurin ja urkujensoittoa Olivier Messiaenin johdolla. Toisessa maailmansodassa hän joutui internoiduksi leirille, mutta hänen onnistui paeta ja palata Kanadaan vuonna 1943.


title: Georges Savaria

text: Savaria on esiintynyt pianistina muun muassa Québecin sinfoniaorkesterin kanssa. Hän opiskeli ondes Martenot'n soittoa vuosina 1959–1960 ja soitti sitä muun muassa Claude Champagnen "Altituden" kantaesityksessä CBC-sinfoniaorkesterin kanssa vuonna 1960.


title: Georges Savaria

text: Savaria kuului Conservatoire de musique du Québec'n pysyvään henkilökuntaan vuodesta 1965. Hänen oppilaidensa joukossa oli Albert Grenier. Vuosina 1976–1978 hän opetti pianonsoittoa Conservatoire de Trois-Rivières'ssa, ja vuosina 1978–1980 hän toimi sen johdossa. Hänen omien sävellystensä joukossa on pianokonsertto (1951), lauluja ja pianokappaleita.


title: Clytus Gottwald

text: Clytus Gottwald (s. 20. marraskuuta 1925 Bad Salzbrunn) on saksalainen säveltäjä ja kuoronjohtaja. Hän opiskeli Tübingenin ja Frankfurtin yliopistoissa, ja hän sai vuonna 1961 tohtorinarvon. Hän päätteli väitöskirjassaan renessanssisäveltäjien Johannes Ghiselinin ja Jean Verbonnet'n olleen sama henkilö.


title: Clytus Gottwald

text: Gottwald toimi vuosina 1958–1970 kanttorina Paavalin kirkossa Stuttgartissa. Hän perusti vuonna 1960 Schola Cantorum Stuttgartin, jota hän johti, kunnes se hajosi vuonna 1990. Gottwald tunnetaan varsinkin avantgarde-spesialistina, mutta hänen musiikillisen mielenkiinnon kohteensa ovat kuitenkin olleet laajat. Hänen useimmat omat sävellyksensä ovat kuorolle tai laulusolistille, joskus nauhan kanssa.


title: Clytus Gottwald

text: Gottwald sai vuonna 2009 Kulturpreis Baden-Württembergin elinikäisistä saavutuksistaan ja vuonna 2012 Preis der Europäischen Kirchenmusikin työstään hengellisen musiikin parissa.


title: NHL-kausi 1976–1977

text: NHL-kausi 1976–1977 oli National Hockey Leaguen historian 60. kausi. Sen aikana 18 NHL-joukkuetta pelasi kukin 80 runkosarjaottelua. Stanley Cupin voitti Montreal Canadiens, joka kukisti finaalisarjassa Boston Bruinsin otteluvoitoin 4–0. Kyseessä oli NHL:n olemassaolon aikana Canadiensin 19. ja seuran koko historian 20. Stanley Cup -mestaruus.


title: NHL-kausi 1976–1977

text: Kaudeksi 1976–1977 California Seals vaihtoi paikkakuntaa, ja siitä tuli Cleveland Barons. Myös Kansas City Scouts muutti, ja siitä tuli Colorado Rockies. Kaudella 1976–1977 Scotty Bowmanin valmentama Montreal Canadiens teki historiaa voittamalla ensimmäisenä NHL-joukkueena 60 runkosarjaottelua. Vahvalla puolustuksella ja Vezina Trophy -palkitulla maalivahtikaksikolla varustettu Canadiens hävisi kauden aikana ainoastaan kahdeksan ottelua, mikä oli saavutus, johon edes 1980-luvulla NHL:ää hallinnut Edmonton Oilers ei kyennyt. Päästettyjä maaleja joukkueella oli vain 171. Syksyllä 1976 moni tärkeä Canadiens-pelaaja oli ollut mukana Kanadan voittoisassa joukkueessa vuoden 1976 Kanada-cupissa ja saanut sitä kautta lisää itseluottamusta.


title: NHL-kausi 1976–1977

text: Runkosarjan pistepörssin voitti Montreal Canadiensin hyökkääjä Guy Lafleur, joka keräsi kaikkiaan 136 tehopistettä pelaamissaan 80 ottelussa. Plus/miinus-tilaston ykkönen oli Norris-palkinnon saanut Canadiens-puolustaja Larry Robinson. Saman joukkueen Steve Shutt teki puolestaan eniten runkosarjamaaleja, yhteensä 60 kappaletta. NHL-palkinnoista Guy Lafleurille myönnettiin Art Ross Trophyn ohella Hart Memorial Trophy ja Lester B. Pearson Award. Lisäksi hänet valittiin liigan . Lafleur voitti myös pudotuspelien pistepörssin. Hän teki 14 pudotuspeliottelussa yhteensä 26 tehopistettä, joista 9 oli maaleja ja 17 syöttöpisteitä. Suoritustensa myötä Lafleur arvostettiin pudotuspelien arvokkaimmaksi pelaajaksi, ja hän sai Conn Smythe Trophyn.


title: NHL-kausi 1976–1977

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1976–1977

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Gilbert Amy

text: Gilbert Amy (s. 29. elokuuta 1936 Pariisi) on ranskalainen avant garde -säveltäjä ja kapellimestari. Hän opiskeli Pariisin konservatoriossa, jossa hänen opettajiinsa kuuluivat Olivier Messiaen ja Darius Milhaud. Hän tutustui myös Pierre Bouleziin ja opiskeli tämän johdolla Baselissa. Hänestä tuli Boulez'n seuraaja Domaine musicalin kapellimestarina.


title: Gilbert Amy

text: Vuonna 1976 Amy perusti Nouvel Orchestre Philharmonique de Radio Francen, jonka ensimmäinen kapellimestari ja taiteellinen johtaja hänestä tuli. Hän on opettanut Yalen yliopistolla, ja vuosina 1984–2000 hän toimi Lyon Conservatoire Superieur de Musiquen johdossa.


title: Gilbert Amy

text: Amyn sävellyksiin lukeutuvat sinfoninen "Orchestrahl" (1985–1989) sekä vuonna 1999 kantaesitetty ooppera "Le Premier Cercle". Amy on saanut teoksillaan lukuisia palkintoja.


title: Lorenzo Tio

text: Lorenzo Tio jr. (21. huhtikuuta 1893 New Orleans – 24. joulukuuta 1933 New York) oli amerikkalainen klarinetisti.


title: Lorenzo Tio

text: Lorenzo Tio jr. syntyi 21. huhtikuuta 1893 New Orleansissa, Louisianan osavaltiossa. Hän varttui musikaalisessa perheessä. Hänen isänsä oli Lorenzo Tio sr. (1867-1908) oli tunnettu klarinetisti ja samoin hänen setänsä Louis (Luis) Tio (1862-1922). Tio oppikin jo nuorena soittamaan klarinettia. Sen lisäksi hän soitti oboeta. Varhaisina vuosinaan hän soitti sinfoniaorkesterissa (Lyre Club Symphony Orchestra). Sittemmin hän soitti pienemmissä kokoonpanoissa ja torvisoittokunnissa.


title: Lorenzo Tio

text: Tion ammattimainen ura alkoi vuonna 1916, kun hän meni Chicagoon, jossa soitti Manuel Perezin (1871-1946) orkesterissa. Samaan aikaan hän esiintyi myös Papa Celestinin kokoonpanossa. Vuonna 1918 Tio liittyi Armand Pironin orkesteriin (Piron’s New Orleans Orchestra), jossa soitti aina vuoteen 1928 asti. Orkesteri teki vuosina 1923-1924 kiertueen New Yorkiin ja palasi sitten takaisin New Orleansiin. Pironin orkesteri teki useita levytyksiä vuosina 1923-1925 New Yorkissa ja New Orleansissa. Tio soitti levyillä klarinetin ohella tenorisaksofonia. Tio soitti 20-luvulla lyhyitä aikoja myös Tuxedo Brass Bandissa. Sittemmin hän teki levytyksiä Jelly Roll Mortonin, Sidney Bechet’n ja Clarence Williamsin kanssa.


title: Lorenzo Tio

text: 1930-luvulla Tio muutti New Yorkiin, jossa hänellä oli oma orkesteri. Tio kuoli New Yorkissa 24. joulukuuta 1933. Hänet haudattiin Saint Louis Cemetery nro 2:een, New Orleansiin.


title: Lorenzo Tio

text: Vaikka Lorenzo Tion jr. yhdisti jazzmusiikkiin vaikutteita klassisesta musiikista, hänen pääasiallinen merkityksensä jazzin kehityksessä oli opettajana monelle nuoremman polven soittajalle. Tion oppilaita olivat sellaiset tunnetut muusikot, kuten Barney Bigard, Jimmie Noone, Albert Nicholas, Louis Cottrell jr., Paul Barnes, Omer Simeon, Sidney Bechet ja Johnny Dodds.


title: Harvey Glatman

text: Harvey Glatman (10. joulukuuta 1927 Bronx, New York – 18. syyskuuta 1959 San Quentin) oli yhdysvaltalainen sarjamurhaaja. Hän oli vanhempiensa Albert ja Ophelia Glatmanin ainoa lapsi. Hän asui lapsuudessaan sekä New Yorkissa että Denverissä ja kävi Denver East High Schoolia. Hän kuului luokkansa parhaimmistoon.


title: Harvey Glatman

text: 5. joulukuuta 1945 aloitti vankeustuomion kärsimisen. Hän oli sitonut, hyväksikäyttänyt ja ryöstänyt lukuisia naisia eri osavaltioissa. Hänet vapautettiin vuonna 1951. Hän muutti tammikuussa 1957 Kaliforniaan, jossa hän alkoi tappaa uhrejaan. Hän surmasi ainakin Judy Ann Dullin (1. elokuuta 1957), Shirley Ann Bridgefordin (9. maaliskuuta 1958) ja Ruth Mercadon (24. heinäkuuta 1958). Glatman pidätettiin yhden hyökkäyksen yhteydessä 27. lokakuuta 1958, ja 31. lokakuuta hänet pidätettiin Bridgefordin ja Mercadon murhista epäiltynä.


title: Harvey Glatman

text: 16. joulukuuta 1958 Glatman sai kuolemantuomion, ja hänet teloitettiin 31-vuotiaana kaasukammiossa. Hän oli houkutellut uhrejaan kuvattavikseen ja tehnyt murhat köydellä.


title: Harvey Glatman

text: Glatmanin on epäilty surmanneen vuonna 1954 Boulderissa "Jane Doen", jonka henkilöllisyys paljastui vasta vuonna 2009. Uhrin nimi oli Dorothy Gay Howard.


title: Zak Spears

text: Zak Spears (s. 15. tammikuuta 1965 Chicago, Illinois) on yhdysvaltalainen homopornonäyttelijä, joka aloitti elokuvissa esiintymisen vuonna 1993. Hänet tunnetaan myös nimillä Khristofor Rossianov, Zack Spears ja Zac Spears. Hän on 188-senttinen versatile eli esiintynyt vaihtelevasti niin penetroivana kuin penetroitavanakin osapuolena. Spears on voittanut lukuisia Grabby- ja GayVN-palkintoja, ja hänet on otettu sekä GayVN-palkintojen Hall of Fameen että Grabby-palkintojen Wall of Fameen.


title: Vaaleakanahaukka

text: Vaaleakanahaukka ("Accipiter novaehollandiae") on haukkojen heimoon kuuluva lintu. Sen esiintymisaluetta ovat Australia, Indonesia, Papua-Uusi-Guinea ja Salomonsaaret.


title: Vaaleakanahaukka

text: Sen elinpiiriä ovat lauhkean vyöhykkeen metsät, subtrooppiset ja trooppiset kosteat alavat metsät ja mangrovemetsät vuorovesirajan yläpuolella.


title: Vaaleakanahaukka

text: Vaaleakanahaukka on voimakasrakenteinen keskikokoinen lintu. Harmaalla muodolla on harmaa pää ja selkä, tummat siivenkärjet, raidallinen harmaa rinta ja pyrstö ja valkoinen alapuoli. Valkoinen muoto on maailman ainoa lintu, joka on kokonaan valkoinen.


title: Vaaleakanahaukka

text: Lintu on noin 40–55 cm pitkä, ja sen siipien kärkiväli on 70–110 cm. Naaraat painavat noin 680 g ja ovat koiraita paljon suurempia. Koiraat painavat keskimäärin 350 g.


title: Vaaleakanahaukka

text: Linnun esiintymisaluetta ovat Pohjois-, Itä- ja Kaakkois-Australian ja Tasmanian rannikot, toisinaan myös rannikot Länsi-Australiassa, Pienillä Sundasaarilla, Molukeilla, Uudessa-Guineassa ja Salomonsaarilla.


title: Vaaleakanahaukka

text: Niiden tavallisimpia elinpiirejä ovat subtrooppiset ja trooppiset mangrovemetsät nousuveden rajan yläpuolella sekä alavat kosteikot, mutta myös lauhkean vyöhykkeen metsät.


title: Tennis kesäolympialaisissa 2012 – miesten nelinpeli

text: Miesten tenniksen nelinpelit kesäolympialaisissa 2012 pelattiin 28. heinäkuuta – 4. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa.


text: Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF).


text:
Hallitseva mestaripari oli Sveitsin Roger Federer/Stanislas Wawrinka, jotka voittivat kultaa Pekingissä 2008. Tällä kertaa mestaruuden voittivat Mike ja Bob Bryan, joille olympiakulta oli heidän ensimmäisensä. Bob Bryan (USA) / Mike Bryan (USA) (olympiavoittajat)
 Michaël Llodra (FRA) / Jo-Wilfried Tsonga (FRA) "(loppuottelu)"
 Janko Tipsarević (SRB) / Nenad Zimonjić (SRB) "(puolivälierät)"
 Mariusz Fyrstenberg (POL) / Marcin Matkowski (POL) "(1. kierros)" Tomáš Berdych (CZE) / Radek Štěpánek (CZE) "(2. kierros)"
 Roger Federer (SUI) / Stanislas Wawrinka (SUI) "(2. kierros)"
 Mahesh Bhupathi (IND) / Rohan Bopanna (IND) "(2. kierros)"
 Novak Đoković (SRB) / Viktor Troicki (SRB) "(1. kierros)"


title: Tennis kesäolympialaisissa 2012 – naisten nelinpeli

text: Naisten tenniksen nelinpelit kesäolympialaisissa 2012 pelattiin 28. heinäkuuta – 5. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa.


text:
Hallitseva mestaripari oli Yhdysvaltain Serena Williams ja Venus Williams, jotka voittivat kultaa Pekingissä 2008. Lontoossa he uusivat mestaruutensa häviämättä turnauksessa erääkään. Liezel Huber (USA) / Lisa Raymond (USA) "(välierät)"
 Sara Errani (ITA) / Roberta Vinci (ITA) "(puolivälierät)"
 Marija Kirilenko (RUS) / Nadja Petrova (RUS) "(välierät)"
 Andrea Hlaváčková (CZE) / Lucie Hradecká (CZE) "(loppuottelu)" Angelique Kerber (GER) / Sabine Lisicki (GER) "(2. kierros)"
 Jekaterina Makarova (RUS) / Jelena Vesnina (RUS) "(puolivälierät)"
 Flavia Pennetta (ITA) / Francesca Schiavone (ITA) "(2. kierros)"
 Nuria Llagostera Vives (ESP) / María José Martínez Sánchez (ESP) "(2. kierros)"


title: Wilhelm Frass

text: Wilhelm Frass (29. toukokuuta 1886 St. Pölten, Itävalta – 1. marraskuuta 1968 Wien, Itävalta) oli itävaltalainen kuvanveistäjä.


title: Wilhelm Frass

text: Frass opiskeli Akademie der bildenden Künste Wienissä. Hän oli ensimmäisessä maailmansodassa jalkaväessä. Anschlussin aikana hän johti Kunst- und Modeschule der Stadt Wienin korkeakoululuokkaa ja toimi Hanns Blaschken alaisena kulttuurihallinnossa kuvanveiston asiantuntijana.


title: Wilhelm Frass

text: Hän kuului Wienin sesessionisteihin. Hänelle myönnettiin vuonna 1936 merkittävä valtionpalkinto Großer Österreichischer Staatspreis. Vuoden 1945 jälkeen tehdyssä arviossa häntä ei pidetty vakavasti syyllisenä natsiajan toimijana ja hän pääsi palaamaan alan tehtäviin.


title: Wilhelm Frass

text: Jo pitkään oli esitetty epäilyjä että Wienin tuntemattoman sotilaan muistomerkissä olisi jonkinlainen kansallissosialismin ylistysteksti. Teksti löytyi vuonna 2012. Veistoksesta löytyi myös Frassin avustajan Alfons Riedelin pasifistinen teksti.


title: Aleksandr Komarov

text: Aleksandr Komarov tai Aleksander Komarov voi viitata seuraaviin:


title: Tennis kesäolympialaisissa 2012 – sekanelinpeli

text: Tenniksen sekanelinpelit kesäolympialaisissa 2012 pelattiin 1. – 5. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa.


text: Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF). Muista tenniksen lajeista poiketen sekanelinpelissä pelataan vain kaksi täyttä erää. Mikäli kumpikin joukkue voittaa yhden erän voitto ratkaistaan ns. super tie-breakilla, jossa voittaja on se, joka saavuttaa ensiksi 10 pistettä vähintään kahden pisteen erolla.


text: Sekanelinpeli oli olympialajina viimeksi Pariisissa 1924.


text: Lontoossa mestaruuden voittivat ykkössijoitettu pari, Valko-Venäjän Viktoryja Azarenka ja Maks Mirny.


title: Röyhkeä ja rakastunut

text: Röyhkeä ja rakastunut () on vuonna 1942 ilmestynyt yhdysvaltalainen musikaalikomedia, jonka ohjasi Gregory Ratoff. "Röyhkeä ja rakastunut" perustuu samannimiseen Kenneth Earlin ja Fidel LaBarban tarinaan, josta Robert Ellis, Helen Logan ja Lynn Starling laativat käsikirjoituksen. Elokuvan pääosia esittävät John Payne, Betty Grable, Victor Mature ja Jane Wyman. "Röyhkeä ja rakastunut" on mustavalkoinen ja kestää 80 minuuttia.


title: Röyhkeä ja rakastunut

text: "Röyhkeä ja rakastunut" sai kotimaan ensi-iltansa 1. elokuuta vuonna 1942 ja Suomen ensi-illan elokuva sai 24. kesäkuuta vuonna 1945. 20th Century Fox -studio tuotti elokuvan.


title: Röyhkeä ja rakastunut

text: "Röyhkeä ja rakastunut" oli vuoden 1942 menestyneimpiä elokuvia; 20th Century Foxin toiseksi menestynein. Foxin menestynein elokuva vuonna 1942 oli myös Grablen musikaalikomedia, "Rosita tanssii ja hymyilee".


title: Röyhkeä ja rakastunut

text: Tommy Lundy (Victor Mature) on röyhkeä entinen mestarinyrkkeilijä, joka yrittää aloittaa näyttelijänuraa Broadwaylla. Hän rakastuu vastanäyttelijäänsä Pat Lambertiin (Betty Grable), joka on salaa naimisissa William J. "Bill" Smithin (John Payne) kanssa.


title: Rosita tanssii ja hymyilee

text: Rosita tanssii ja hymyilee () on vuonna 1942 ensi-iltansa saanut yhdysvaltalainen musikaalikomediaelokuva, jonka ohjasi Irving Cummings. Elokuvan pääosia esittävät Betty Grable, John Payne, Carmen Miranda ja Cesar Romero. Grablen tulevaisuuden aviomies, jazzmuusikko Harry James, tekee cameoroolin yhtyeensä kanssa. "Rosita tanssii ja hymyilee" kertoo Broadwaylla työskentelevästä pariskunnasta, jota uhkaa eroaminen menneisyyden rakastettujen astuttua kuvaan.


title: Rosita tanssii ja hymyilee

text: "Rosita tanssii ja hymyilee" perustuu samannimiseen Philip Wylien kirjoittamaan tarinaan, josta Walter Bullock, Ken Englund ja Jacques Théry laativat käsikirjoituksen. "Rosita tanssii ja hymyilee" on kuvattu Technicolor-menetelmällä.


title: Rosita tanssii ja hymyilee

text: "Rosita tanssii ja hymyilee" sai Yhdysvaltain ensi-iltansa 6. marraskuuta vuonna 1942 ja Suomen ensi-illan elokuva sai 4. helmikuuta vuonna 1945. 20th Century Fox -studio tuotti elokuvan.


title: Rosita tanssii ja hymyilee

text: "Rosita tanssii ja hymyilee" oli vuoden 1942 menestyneimpiä elokuvia; 20th Century Foxin menestynein.


title: Rosita tanssii ja hymyilee

text: "Lux Radio Theater" lähetti elokuvasta tehdyn 60 minuutin radiosovituksen 22. toukokuuta vuonna 1944, jossa Betty Grable ja Carmen Miranda uusivat elokuvaroolinsa. Dick Powell esitti radiosovituksessa John Paynen roolin.


title: Jacuzzi

text: Jacuzzi on yhdysvaltalainen yhtiö, joka valmistaa poreammeita. Jacuzzi oli toimintansa aloitettuaan vuonna 1955 ensimmäinen poreammeiden valmistaja. Nykyään Jacuzzin valmistamia ammeita on yli viidessä miljoonassa taloudessa.


title: Līvāni

text: Līvāni (historiallisesti ) on kaupunki ja kunta Latvian itäosissa. Kaupunki sijaitsee Väinäjoen pohjoisrannalla, linnuntietä noin 25 kilometriä Jēkabpilsistä ja 140 kilometriä Riiasta kaakkoon. Līvānin kaupungissa asui vuoden 2012 alussa 8 663 henkeä ja koko kunnassa (Līvānu novads) oli 13 680 asukasta.


title: Līvāni

text: Riiasta itäkaakkoon, Jēkabpilsin kautta kohti Daugavpilsiä ja Valko-Venäjän rajaa johtava valtatie A6 kulkee Līvānin kautta. Kaupunki on myös Daugavpilsistä Riikaan vievän rautatien varrella; kaupungissa on rautatieasema.


title: Patrik Parkkonen

text: Patrik Parkkonen (s. 23. tammikuuta 1993 Porvoo) on suomalainen jääkiekkopuolustaja, joka pelaa tšekkiläisessä Orli Znojmon joukkueessa Itävallan pääsarjassa.


title: Patrik Parkkonen

text: Parkkonen on Jokereiden kasvatti, mutta hän siirtyi jo varhain juniorina HIFK:hon. Parkkonen voitti A-nuorten SM-hopeaa vuonna 2010, B-nuorten Suomenmestaruuden vuosina 2009 ja 2010 sekä C-nuorten SM-pronssia vuonna 2009.


title: Patrik Parkkonen

text: Parkkonen teki Jokereiden kanssa sopimuksen kesäkuussa 2010. Hän siirtyi kuitenkin kaudeksi 2010–2011 Pohjois-Amerikkaan, kun WHL-joukkue Brandon Wheat Kings varasi Parkkosen 59. pelaajana . Joukkue kauppasi hänen oikeudet heti Medicine Hat Tigersille. Parkkonen pelasi joukkueessa vuoteen 2012.


title: Patrik Parkkonen

text: Kaudeksi 2012–2013 Parkkonen palasi Suomeen Porin Ässiin kaksivuotisella SM-liigasopimuksella.


title: Patrik Parkkonen

text: Parkkonen edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2009 ja World Hockey Challengessa vuonna 2010.


title: Patrik Parkkonen

text: Parkkonen on pelannut myös neljä nuorten maaottelua.


title: Auroran elokuvateatteriammuskelu

text: Auroran elokuvateatteriammuskelu tapahtui 20. heinäkuuta 2012 Aurorassa Coloradossa Yhdysvalloissa. Ammuskelu tapahtui "Yön ritarin paluu" -elokuvan ensi-illassa, ja siinä sai surmansa 12 ihmistä, joista kymmenen elokuvateatterissa. Loukkaantuneita oli lähes 60. Sairaala sai ilmoituksen tapahtuneesta kello 1.15 paikallista aikaa. Poliisi pidätti ampujaksi epäillyn elokuvateatterin parkkialueella.


title: Auroran elokuvateatteriammuskelu

text: Hyökkäys tapahtui Century 16 -elokuvateatterin 9. salissa Town Center at Aurora -ostoskeskuksessa. Ammuskelijan on kerrottu poistuneen hätäpoistumisoven kautta autolleen, jossa hän varustautui kaasunaamarilla ja suojaliivillä, ja palanneen samaa tietä takaisin teatteriin. Ennen ammuskelun aloittamista ammuskelija heitti hätäuloskäynnistä elokuvasaliin kyynelkaasukanisterin ja savupommin. Jotkut luodit menivät seinän läpi ja vahingoittivat ihmisiä, jotka olivat viereisessä salissa nro 8, jossa esitettiin samaa elokuvaa. Uhreja olisi todennäköisesti tullut enemmän, jollei ampujan ase olisi jumittunut ja pakottanut häntä vaihtamaan huonompaan aseeseen.


title: Auroran elokuvateatteriammuskelu

text: Ampuja James Holmesia kuvattiin ampumisen aikana rauhalliseksi. Eräs silminnäkijä kertoi, ettei hän sanonut koko ampumisen aikana mitään.


title: Auroran elokuvateatteriammuskelu

text: Paikalla kuoli 10 ihmistä, ja paikallisissa sairaaloissa kuoli kaksi. Nuorin kuolleista oli kuusivuotias tyttö. Loukkaantuneita vietiin useisiin paikallisiin sairaaloihin. Lisäksi tapahtumapaikalle perustettiin tilapäissairaala. Henkilöt, jotka eivät loukkaantuneet, vietiin paikalliseen kouluun kuultavaksi. Uhrit olivat kolmen kuukauden – 45 vuoden ikäisiä. Kaikkiaan loukkaantuneita oli lähes 60. 22. heinäkuuta oli kaikki uhrit tunnistettu.


title: Auroran elokuvateatteriammuskelu

text: Ampujaksi epäilty 24-vuotias James Eagan Holmes (s. 13. joulukuuta 1987) otettiin poliisin huostaan. Hän käytti ampumishetkellä suojaliiviä ja kaasunaamaria. Hänet löydettiin autonsa vierestä elokuvateatterin parkkialueelta. Hänellä oli kivääri ja käsiase, mutta hän ei vastustanut pidätystä. Holmesin arvioidaan valmistautuneen tekoon useita kuukausia. Poliisi kertoi Holmesin toimineen yksin.


title: Auroran elokuvateatteriammuskelu

text: Epäillyllä oli mukanaan kolme ampuma-asetta: sadan patruunan lippaalla varustettu kerta-automaattinen karbiini, pumppuhaulikko ja pistooli sekä kyynelkaasua. Hänellä oli sekä karbiiniin että pistooliin 3 000 patruunaa ja haulikkoon 300 patruunaa, jotka oli kaikki hankittu laillisesti internetistä. Aseet oli ostettu paikallisista asekaupoista.


title: Auroran elokuvateatteriammuskelu

text: Poliisi ei löytänyt kytköksiä rikollis- tai terroristijärjestöihin. Ampujalla ei ole myöskään aiempaa rikostaustaa, vain yksi ylinopeussakko vuodelta 2011.


title: Auroran elokuvateatteriammuskelu

text: Pidätyksen jälkeen epäilty kertoi viranomaisille asunnossaan olevista räjähteistä. Auroran poliisijohtaja Dan Oates sanoi, että poliisi käsitti epäillyn kodin räjähteiden säilytyspaikaksi. Poliisin mukaan Holmes kertoi itse, että hän oli laittanut kotiinsa räjähdeansan. Sen vuoksi poliisi evakuoi viisi lähellä olevaa rakennusta. Poliisi pääsi purkamaan räjähteet 21. heinäkuuta kauko-ohjatun robotin avustamana. Poliisin mukaan asunnossa oli yli 30 kranaatin kaltaista räjähdettä sekä ammuksia ja syttyvää nestettä. Räjähteet oli viritetty ansaksi, joka olisi lauennut tuhoisasti ovea avatessa.


title: Auroran elokuvateatteriammuskelu

text: Poliisi epäili, että asunnon oli tarkoitus räjähtää, kun ajastin kytki voimakkaan teknomusiikin päälle ja kun ovi olisi valitusten takia avattu. Tällöin olisi talossa syttynyt tulipalo, joka olisi tuonut paikalle sekä pelastushenkilökunnan että suuren joukon poliiseja. Ampuja olisi näin saanut enemmän aikaa ammuskella toisella puolen kaupunkia, koska elokuvateatterin läheisyydessä olisi ollut vähemmän virkavaltaa paikalla.


title: Auroran elokuvateatteriammuskelu

text: Ampujan naapuri meni valittamaan äänekkäästä musiikista ja kertoi huomanneensa, että asunnon ovi ei ollut lukossa. Hän ei kuitenkaan avannut sitä.


title: Auroran elokuvateatteriammuskelu

text: Tapauksen johdosta Yhdysvalloissa alkoi kuuden päivän mittainen suruaika. Sunnuntaina 22.7. presidentti Barack Obama matkusti Denveriin kunnioittaakseen ja tavatakseen uhreja. Myös elokuvan päänäyttelijä Christian Bale matkusti sairaalaan tapamaan uhreja. Uhrien muistoksi järjestettiin muistojumalanpalvelus., johon osallistui parisataa ihmistä. New Yorkin elokuvateatterit ovat ilmoittaneet kiristävänsä turvatoimia. AMC-teatteriketju kielsi naamiaisasut ja asejäljennökset. Pariisin ensi-ilta peruttiin, mutta tieto kumottiin myöhemmin.


title: Auroran elokuvateatteriammuskelu

text: Holmesia kuultiin ensimmäisen kerran maanantaina 23. heinäkuuta 2012. Holmesia pidettiin oman turvallisuutensa vuoksi eristyksissä coloradolaisessa vankilassa.


title: Auroran elokuvateatteriammuskelu

text: Holmesin puolustus teki syyttäjille maaliskuussa 2013 tarjouksen, jonka mukaan Holmes myöntäisi syyllisyytensä ja saisi kuolemantuomion sijasta elinkautisen vankeusrangaistuksen ilman mahdollisuutta ehdonalaiseen vapauteen. Syyttäjät eivät suostuneet tarjoukseen ja ilmoittivat vaativansa Holmesille kuolemantuomiota. Oikeudenkäynnin piti alkaa 8. joulukuuta 2014, mutta sitä lykättiin. Oikeudenkäynti alkoi huhtikuussa 2015. Holmesia vastaan nostettiin 165 syytettä, kaksi erillistä murhasyytettä jokaista kuollutta uhria kohden, kaksi erillistä syytettä murhayrityksestä jokaista loukkaantunutta uhria kohden ja syyte räjähteiden hallussapidosta. Holmes myönsi tappamiset, mutta ei syyllisyyttään syytteisiin, sillä hän katsoi olleensa mielisairas teon aikaan. Heinäkuun 16. päivä Holmes todettiin syylliseksi kaikkiin syytteisiin. 7. elokuuta tuomioksi määrättiin elinkautinen vankeus ilman mahdollisuutta ehdonalaiseen pääsyyn. Holmes vältti kuolemantuomion, koska kaikki valamiehistön jäsenet eivät kannattaneet sitä.


title: USS Seawolf

text: USS Seawolf on ollut neljän Yhdysvaltain laivaston aluksen nimenä.


title: Mauser

text: Mauser Waffenfabrik, yleisesti tunnettu nimellä Mauser on saksalainen asetehdas, joka toimii Oberndorff am Neckarissa. Yrityksen täydellinen nimi on nykyisin "Mauser-Werke Oberndorf Waffensysteme GmbH". Yritys on valmistanut lukuisia kivääreitä ja pistooleja Saksan armeijan käyttöön, mutta myös tavalliseen siviilikäyttöön 1800- ja 1900-luvuilla. Useissa maissa on valmistettu tehtaan aseita myös lisensseillä. Mauser valmistaa nykyisin erityisesti aseita urheilukäyttöön.


title: Mauser

text: Kuninkaallinen Oberndorfin asepaja perustettiin heinäkuussa 1811 Württembergin kuninkaan Fredrik I:n aloitteesta. Jo perustamista seuraavana vuonna asepaja työllisti 133 työntekijää.


title: White Castle

text: White Castle on yhdysvaltalainen pikaruokaketju Keskilännessä ja New Yorkin metropolialueella ja se on ensimmäinen koko Yhdysvalloissa perustettu pikaruokaketju. Yhtiö on tunnettu sen neliönmuotoisista, kohtuupienistä hampurilaisista. Joskus Slidereiksi kutsuttuja hampurilaisia sai viidellä sentillä 1940-luvulle asti ja hinta pysyi kymmenessä sentissä vuosia sen jälkeen. Muutaman vuoden ajan, kun alkuperäisiä hampurilaisia myytiin viidellä sentillä, White Castle levitteli myynninedistämistarkoituksessa paikallisiin sanomalehtiin mainoksia, jotka sisälsivät kuponkeja, joilla sai viisi hampurilaista kymmenellä sentillä, mutta vain noutamalla.


title: Winsome Cripps

text: Winsome Cripps (myöhemmin Dennis, 9. helmikuuta 1931 – 30. toukokuuta 1997) oli australialainen yleisurheilija, joka osallistui olympiakisoihin.


title: Winsome Cripps

text: Cripps kuului Helsingin olympialaisissa 1952 Australian 4 × 100 metrin viestijoukkueeseen, jonka muut jäsenet olivat Shirley Strickland, Verna Johnson ja Marjorie Jackson. Joukkue juoksi alkuerissä nopeimman ajan ja oli yksi suurimmista kultamitalisuosikeista loppukilpailussa. Unelma olympiavoitosta tuhoutui kuitenkin viimeisen vaihdon Crippsiltä Jacksonille kömmähdykseen. Joukkue sijoittui lopulta viidenneksi.


title: Winsome Cripps

text: Henkilökohtaisilla sadalla ja kahdella sadalla metrillä Cripps juoksi finaalissa sijoittuen kummallakin matkalla neljänneksi.


title: Chicagon Venus

text: Chicagon Venus () on Henry Kosterin ohjaama yhdysvaltalainen musikaalielokuva vuodelta 1950. "Chicagon Venus" on kuvattu Technicolor-menetelmällä. Elokuvamusikaalin pääosia esittävät Betty Grable ja Victor Mature. "Chicagon Venus" kertoo Grablen näyttelemästä burleskikuningatar Ruby Summersista vuoden 1892 Chicagon menestyneellä tanssilavalla.


title: Chicagon Venus

text: "Chicagon Venus" perustuu samannimiseen Charles Ledererin kirjoittamaan tarinaan, josta hän ja Harry Tugend laativat käsikirjoituksen. 20th Century Fox -studio tuotti elokuvan.


title: Chicagon Venus

text: "Chicagon Venus" sai vuonna 1951 Oscar-ehdokkuuden parhaasta laulusta ("Wilhelmina", Josef Myrow ja Mack Gordon).


title: Chicagon Venus

text: "Chicagon Venus" sai kotimaan ensi-iltansa Chicagossa, Illinoisissa 31. maaliskuuta vuonna 1950; maanlaajuinen ensi-ilta oli 24. toukokuuta 1950. Suomen ensi-illan elokuva sai 13. kesäkuuta vuonna 1952.


title: Chicagon Venus

text: "Chicagon Venus" oli vuoden 1950 yksi suurimmista arvostelu- ja kassamenestyksistä; 20th Century Foxin menestynein. "Chicagon Venus" tuotti yli 4 miljoonaa dollaria, joista 2 miljoonaa Yhdysvalloissa.


title: Chicagon Venus

text: "Lux Radio Theater" lähetti 60 minuutin elokuvan radiosovituksen 13. marraskuuta vuonna 1950, jossa Betty Grable ja Victor Mature uusivat elokuvaroolinsa.


title: Chicagon Venus

text: "Chicagon Venus" on uudelleenfilmatisointi Grablen omasta menestyselokuvasta "Tivolin kaunotar" (1943).


title: Chicagon Venus

text: Myös toinen Grablen vuoden 1950 elokuva, "Sinitaivas", menestyi loistavasti lippuluukuilla; elokuva pääsi vuoden menestyneimpien elokuvien sijalle 10 ja oli 20th Century Foxin kolmanneksi menestynein elokuva.


title: NHL-kausi 1975–1976

text: NHL-kausi 1975–1976 oli National Hockey Leaguen historian 59. kausi. Sen aikana 18 NHL-joukkuetta pelasi kukin 80 runkosarjaottelua. Stanley Cupin voitti Montreal Canadiens, joka kukisti finaalisarjassa Philadelphia Flyersin otteluvoitoin 4–0. Kyseessä oli NHL:n olemassaolon aikana Canadiensin 18. ja seuran koko historian 19. Stanley Cup -mestaruus. Samalla sai alkunsa mestaruuksien sarja, jonka aikana joukkue voitti neljä Stanley Cupia peräkkäin. 31. joulukuuta 1975 Canadiens kohtasi Montrealin Forum-hallissa Neuvostoliiton jääkiekkomaajoukkueen näytösottelussa, joka päättyi 3–3-tasapeliin.


title: NHL-kausi 1975–1976

text: Kaudella 1975–1976 Philadelphia Flyers onnistui voittamaan 20 kotiottelua peräkkäin, millä se nousi jakamaan NHL:n ennätystä Boston Bruinsin kanssa, joka oli pystynyt vastaavaan kotivoittojen sarjaan kaudella 1929–1930. Lopulta Detroit Red Wings rikkoi ennätyksen kaudella 2011–2012, kun se voitti 23 kotiottelua peräkkäin. Kuitenkin kyseisellä kaudella käytössä olivat tasapelitilanteet ratkaisevat rangaistuslaukauskilpailut, joita ei Bruinsin ja Flyersin ennätysten aikoihin käytetty. Ilman rangaistuslaukauskilpailuja Red Wingsin kotivoittojen sarja olisi päättynyt ensimmäiseen kotihallissa pelattuun tasapeliin, joka olisi tullut sen jälkeen, kun joukkue oli voittanut 12 kotiottelua peräkkäin. Bruins oli itse asiassa ottanut 22 kotivoittoa peräjälkeen, mutta voitoista kaksi viimeistä tuli kauden 1930–1931 alussa, siis eri kaudella kuin mistä sarja alkoi.


title: NHL-kausi 1975–1976

text: Runkosarjan pistepörssin kaudella 1975–1976 voitti Montreal Canadiensin hyökkääjä Guy Lafleur, joka keräsi kaikkiaan 125 tehopistettä pelaamissaan 80 ottelussa. Philadelphia Flyersia edustanut Reggie Leach puolestaan teki eniten runkosarjamaaleja, yhteensä 61 kappaletta. NHL-palkinnoista Guy Lafleurille myönnettiin Art Ross Trophyn ohella Lester B. Pearson Award, ja hänet valittiin liigan . Hart Memorial Trophyn sai Flyersin Bobby Clarke, joka voitti myös plus/miinus-tilaston. Clarke oli mukana NHL:n ykköstähdistössä keskushyökkääjän paikalla.


title: NHL-kausi 1975–1976

text: Reggie Leach voitti pudotuspelien pistepörssin. Hän teki pelaamissaan 16 pudotuspeliottelussa yhteensä 24 tehopistettä, joista 19 oli maaleja ja 5 syöttöpisteitä. Suorituksiensa ansiosta Leach arvostettiin pudotuspelien arvokkaimmaksi pelaajaksi, ja hänelle myönnettiin Conn Smythe Trophy.


title: NHL-kausi 1975–1976

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1975–1976

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Bertha Brouwer

text: Bertha ”Puck” Brouwer (vuodesta 1953 van Duyne), 29. lokakuuta 1930 Leidschendam– 6. lokakuuta 2006 Oostvoorne) oli alankomaalainen yleisurheilija ja olympiamitalisti.


title: Bertha Brouwer

text: Brouwer voitti hopeaa Helsingin olympiakisojen naisten 200 metrillä vuonna 1952. Sadalla metrillä hän karsiutui välierissä. Alankomaiden 4 × 100 metrin viestijoukkueen mukana hän saavutti kuudennen sijan.


title: Bertha Brouwer

text: Melbournen olympiakisat menivät van Duyne-Brouwerilta ohi, kun Alankomaat boikotoi kisoja Neuvostoliiton Unkarin-miehityksen johdosta. Van Duyne-Brouwer lopetti tällöin kilpailu-uransa välittömästi.


title: Dobele

text:
Dobele () on kaupunki ja kunta Latviassa, linnuntietä 62 kilometriä pääkaupunki Riiasta lounaaseen. Dobelen 10 895 asukkaan kaupunki on yhteensä 23 843 asukkaan kunnan (Dobeles novads) keskus (2012).
Kaupungissa on rautatieasema (Dobelen asema), joka sijaitsee Riiasta Jelgavan kautta Liepājan satamakaupunkiin johtavan, Latvian rautateiden henkilöliikenteeseen käyttämän rataosuuden varrella.


title: Nadežda Hnykina-Dvališvili

text: Nadežda Hnykina Dvališvili () (s. 24. kesäkuuta 1933 Tbilisi) on neuvostoliittolainen yleisurheilija ja olympiamitalisti.


title: Nadežda Hnykina-Dvališvili

text: Hnykina Dvališvili voitti pronssia Helsingin olympiakisojen naisten 200 metrillä vuonna 1952. Sadalla metrillä hän karsiutui välierissä. Neuvostoliiton 4 × 100 metrin viestijoukkueen mukana hän saavutti neljännen sijan.


title: Nadežda Hnykina-Dvališvili

text: Melbournen olympiakisoissa Hnykina-Dvališvili osallistui pituushyppyyn, jossa voitti pronssimitalin.


title: Sinkkihydroksidi

text: Sinkkihydroksidi (Zn(OH)) on sinkki- ja hydroksidi-ionien muodostama epäorgaaninen ioniyhdiste.


title: Sinkkihydroksidi

text: Sinkkihydroksidi on kiinteä valkoinen aine. Yhdistettä muodostuu lisättäessä sinkki-ioneita sisältävään liuokseen emästä, esimerkiksi natriumhydroksidia. Sinkkihydroksidi liukenee veteen vain hyvin heikosti, jolloin se saostuu.


title: Sinkkihydroksidi

text: Sinkkihydroksidi on luonteeltaan amfolyyttinen aine ja liukenee sekä happoihin että emäksiin. Vahvojen emästen, kuten natriumhydroksidin liuokseen se liukenee muodostaen sinkaatti-ioneja, esimerkiksi tetrahydroksosinkaatti-ioneja ([Zn(OH)]). Yhdiste liukenee myös ammoniakkiin, jolloin syntyy tetra- tai heksa-ammiinisinkkikomplekseja ([Zn(NH))], [Zn(NH)]). Kuumennettaessa yli 120 °C lämpötilaan sinkkihydroksidista muodostuu sinkkioksidia.


title: John Jackson (ampuja)

text: John E. Jackson (14. helmikuuta 1885 Lincoln – 17. kesäkuuta 1971 Fairfield, Iowa) oli yhdysvaltalainen ampuja ja olympiavoittaja.


title: John Jackson (ampuja)

text: Jackson kilpaili Tukholman olympialaisissa 1912 kolmessa lajissa. Hän sijoittui 300 metrin sotilaskiväärin moniasentokilpailussa 33:nneksi, mutta sai pronssia 600 metrin kisasta tuloksella 93. Jackson ampui myös maansa kultaa voittaneessa makuuasentokisan joukkueessa samalla aseella.


title: Marga Petersen

text: Margarete "Marga" Petersen (Kallensee, 18. syyskuuta 1919 Bremen – 22. syyskuuta 2002 Bremen) oli saksalainen yleisurheilija, jonka päälaji oli pikajuoksu.


title: Marga Petersen

text: Hän urheili Saksan liittotasavallan joukkueessa Helsingin olympiakisoissa 1952 4 x 100 metrin viestissä, jossa hän voitti hopeaa joukkuetovereinaan Maria Sander, Helga Klein ja Ursula Knab. Samoissa kisoissa hän juoksi myös 100 metrin kilpailussa jääden välierässään viidenneksi.


title: Joël Perrault

text: Joël Perrault (s. 6. huhtikuuta 1983 Montreal, Quebec, Kanada) on kanadalainen jääkiekkoilija, joka pelasi kaudella 2012–2013 SM-liigajoukkue Helsingin IFK:ssa. Hän on pelipaikaltaan keskushyökkääjä, mutta osaa pelata myös laidalla. Oikealta laukova Perrault on pelannut aiemmin yhteensä 96 NHL-ottelua tehopistein 12+14=26. Jäähyminuutteja kertyi 68. Hänen vahvuudet ovat pelinrakentamisessa, työmoraalissa, joukkuepelaamisessa. Perraultin heikkoudet ovat voiman puutteessa ja kiekottomassa pelissä, jonka vuoksi hän ei ole onnistunut tekemään läpimurtoaan NHL:ään.


title: Joël Perrault

text: Perrault kävi Collège Antoine-Girouardin, jonka jälkeen hän siirtyi kaudeksi 2000–2001 QMJHL-joukkue Baie-Comeau Drakkariin, joka varasi Perraultin 39. pelaajana kesällä 2000. Ensimmäisen siellä vietetyn kauden jälkeen Mighty Ducks of Anaheim varasi hänet viidennellä kierroksella 137. pelaajana . Kolmannella Drakkarissa vietetyllä kaudellaan Perrault voitti tehoilla 51+65=116 koko QMJHL:n pistepörssin ja palkittiin Jean Beliveau Trophylla. Maalipörssissä hän sijoittui kolmanneksi ja syöttöpörssissä viidenneksi. Perrault palkittiin myös koko liigan arvokkaimpana pelaajana Michel Brière Trophylla ja valittiin ensimmäiseen tähdistökentälliseen. Hänet valittiin myös koko CHL:n tähdistökentälliseen.


title: Joël Perrault

text: Kaudeksi 2003–2004 Perrault siirtyi Mighty Ducks of Anaheimin organisaatioon. Hän pelasi siellä kaksi ensimmäistä kautta kokonaan farmijoukkue Cincinnati Mighty Ducksissa, AHL:ssä tehden molempina kausina 28 tehopistettä. Kaudeksi 2005–2006 Anaheimin farmijoukkueeksi vaihtui Portland Pirates, jossa Perrault suurimmaksi osaksi pelasi maaliskuun 2006 siirtotakarajalle asti, jonka jälkeen hänet kaupattiin Phoenix Coyotesiin vaihdossa Sean O'Donnelliin. Perrault teki Coyotesissa NHL-debyyttinsä pelaten viisi ottelua tehopistein 1+1=2, mutta suurin osa loppukaudesta kului kuitenkin AHL-joukkue San Antonio Rampagessa.


title: Joël Perrault

text: Perrault oli syksyn 2006 harjoitusotteluissa Coyotesin paras pistemies, mutta hänen tehonsa oli kuitenkin yhdeksän ensimmäisen runkosarjaottelun jälkeen vaatimattomat 1+1=2. Näin ollen Perrault pudotettiin farmijoukkue San Antonio Rampageen, josta St. Louis Blues nappasi hänet lokakuun 2006 lopulla riveihinsä. Perrault pelasi Bluesissa 11 ottelua ilman tehopisteitä ja komennettiin farmijoukkue Peoria Rivermeniin, josta Coyotes nappasi hänet takaisin riveihinsä joulukuussa 2006. Perrault pelasi loppukauden 2006–2007 suurimmaksi osaksi Rampagessa ja sai tililleen kuusi NHL-ottelua tehden yhden syöttöpisteen. Hän pelasi vielä kolme seuraavaa kautta Coyotesin organisaatiossa. Niistä ensimmäisen kauden 2007–2008 Perrault pelasi suurimmaksi osaksi NHL:ssä tehden 49 runkosarjaottelussa tehot 7+10=17. Farmissa hän pelasi lähes piste per peli -tahtia ja esiintyi myös ssa. Kaksi seuraavaa kautta Perraultilla kului suurimmaksi osaksi farmissa. Hän oli kaudella 2008–2009 Rampagen kolmanneksi paras pistemies tehoilla 18+31=49. Kaudella 2009–2010 Perrault jakoi 17 osumallaan joukkueen sisäisen maalipörssin kolmannen sijan Chad Kolarikin kanssa.


title: Joël Perrault

text: Toukokuussa 2010 Perrault teki sopimuksen Sveitsin National League A:ssa pelaavan EV Zugin kanssa, mutta hän teki jo kesäkuussa uuden, vuoden mittaisen NHL-sopimuksen Vancouver Canucksin kanssa. Perrault pelasi kauden 2010–2011 aikana seitsemän NHL-ottelua jääden ilman tehopisteitä. Siirtotakarajalla, helmikuun 2011 lopulla hänet kaupattiin kesän kesän kolmannen kierroksen varausvuoron kanssa Anaheim Ducksiin vaihdossa Maxim Lapierreen ja MacGregor Sharpiin. Tästä huolimatta Perrault jatkoi loppukauden lainalla Canucksin farmijoukkue Manitoba Moosessa. Kaudeksi 2011–2012 hän siirtyi vuoden mittaisella sopimuksella sveitsiläisjoukkue SCL Tigersin riveihin, mutta Perrault siirtyi kuitenkin kesken kauden, marraskuussa 2011 loppukaudeksi samassa liigassa pelaavaan HC Ambrì-Piottaan.


title: Joël Perrault

text: Kaudeksi 2012–2013 Perrault siirtyi vuoden mittaisella sopimuksella SM-liigajoukkue Helsingin IFK:hon. Jo ennen ensimmäistäkään harjoitusottelua, elokuussa 2012 hän joutui useiden kuukausien mittaiselle sairauslomalle alavartalovamman takia. Toivuttuaan Perrault pelasi yhdeksän ottelua, kunnes joutui taas viikoiksi sivuun nilkkavamman takia tammikuussa 2013. Loukkantumiset lopulta pilasivat hänen sopeutumistaan HIFK:ssa ja Perraultin oli vaikea löytää paikkaansa viisikossa. Kaikkiaan hän pelasi kauden aikana 20 runkosarjaottelua tehopistein 4+5=9 sekä viisi playoff-ottelua tehden yhden syöttöpisteen.


title: Joël Perrault

text: Perrault edusti Kanadaa Spengler Cupissa vuonna 2012.


title: John Jackson

text: John Jackson voi viitata ainakin seuraaviin henkilöihin:


title: Piave (juusto)

text: Piave on italialainen lehmänmaidosta valmistettava pastöroitu kova juusto. Se on nimetty Bellunon laakson Piave-joen mukaan, mistä juustoon käytettävä maito myös kerätään. Sen yleisimmät laadut ovat "Piave Mezzano" ja "Piave Vecchio".


title: Piave (juusto)

text: Piave luokitellaan kypsytysajan mukaan:Piavella on pähkinäinen maku, ja se muistuttaa parmesaanijuustoa.


title: Piave

text: Piave voi tarkoittaa seuraavia:


title: Sylvi Keskinen

text: Sylvi Marjatta Ruth Keskinen (myöhemmin Weintraub, 8. heinäkuuta 1933 Ylöjärvi – 4. toukokuuta 2013 Helsinki) oli suomalainen yleisurheilija. Hänen päälajinsa oli 80 metrin aitajuoksu.


title: Sylvi Keskinen

text: Sylvi Keskinen karsiutui Helsingin 1952 olympialaisissa 80 metrin aitajuoksun alkuerissä. Hän edusti Suomea maaottelussa Eskilstunassa 1954.


title: Sylvi Keskinen

text: Seuratasolla Keskinen edusti Valkeakosken Hakaa. Vuonna 1954 hän juoksi 200 metrin viralliseksi Suomen ennätykseksi ajan 26,1. 80 metrin aitajuoksun Suomen mestaruuden Keskinen voitti 1950 ajalla 12,2. Hän saavutti lisäksi hopeaa 1953 ja 1954 sekä pronssia 1951. Pronssia tuli myös 100 metrillä vuonna 1953.


title: Sylvi Keskinen

text: Weintraub oli ammatiltaan röntgenhoitaja ja ensimmäisiä joka koulutettiin 1950-luvulla suoraan röntgenhoitajaksi. Hän työskenteli Helsingissä Marian sairaalan röntgenosastolla ja myöhemmin lääkärimiehensä vastaanottoapulaisena.


title: Dries Mertens

text: Dries Mertens (s. 6. toukokuuta 1987 Leuven, Belgia) on belgialainen jalkapalloilija, joka edustaa Italian Serie A -joukkue SSC Napolia. Mertensin pelipaikka on hyökkääjä.


title: Dries Mertens

text: Dries Mertens aloitti jalkapalloilun vuonna 1996 Stade Louvainin juniorijoukkueessa. Sieltä hän siirtyi RSC Anderlechtiin, mutta pienen kokonsa takia hänen tulevaisuutensa oli epävarma. Hän siirtyikin vuonna 2005 KAA Gentiin. Eendracht Aalstissa vietetyn lainan jälkeen hän meni 19-vuotiaana AGOVV Apeldoorniin. Kolmessa kaudessa Mertens oli pelannut jo yli sata ottelua. Vuonna 2009 hänet nimitettiin joukkueen kapteeniksi ja valittiin "Vuoden lupaukseksi" Hollannin ykkösdivisioonassa.


title: Dries Mertens

text: Monet hollantilaiset joukkueet halusivat hänet, kuten FC Utrecht, jonka kanssa hän teki 2009 sopimuksen vuoteen 2012. Hänen läpimurtonsa tapahtui vuonna 2010 Eredivisiessä, jolloin hänet valittiin liigan toiseksi parhaaksi pelaajaksi uruguaylaisen Luis Suarezin jälkeen. Hän pelasi Utrechtissa kausien 2009–2011 aikana kaikkiaan 65 liigaottelua, joissa teki 16 maalia. Eurooppa-liigassa häb debytoi kaudella 2010–2011.


title: Dries Mertens

text: Mertens oli todella haluttu, mutta hänen seuransa jatkoi sopimusta vuoteen 2012 voidekseen myydä hänet paremmalla hinnalla. Seurat, kuten Ajax, PSV, Tottenham ja pari espanjalaista seuraa halusivat hänet riveihinsä. Listalla oli myös pari belgialaista seuraa, kuten hänen kasvattajaseuransa RSC Anderlecht. 28. kesäkuuta 2011 Mertens siirtyi PSV Eindhoveniin.


title: Dries Mertens

text: Mertens voitti Eindhovenissa 2012 Alankomaiden cupin ja supercupin. Hän pelasi seurassa kahden kauden aikana 62 liigaottelua, joissa teki 37 maalia.


title: Dries Mertens

text: 1.7.2013 Mertens siirtyi italialaiseen SSC Napoliin 10 miljoonan euron siirtosummalla. Napoli teki kaudella monia rahakkaita hankintoja myytyään Edinson Cavanin PSG:hen. Napoli voitti 2014 Italian cupin, ja Mertens teki loppuottelun viimeisen maalin. Samana vuonna Napoli voitti myös Italian supercupin. Mestarien liigassa Mertens debytoi kaudella 2013–2014. Ensimmäisellä kolmella Napoli-kaudellaan hän teki 22 maalia pelaamissaan 97 Serie A-ottelussa.


title: Dries Mertens

text: Kaudella 2016–2017 Mertens teki 35 Serie A-ottelussa 28 maalia, ja jäi vain maalin päähän maalikuninkuuden voittaneesta Edin Džekosta. Seuraavalla kaudella hän teki 18 liigamaalia.


title: Dries Mertens

text: Mertens teki debyyttinsä Belgian maajoukkueessa harjoitusottelussa Suomea vastaan helmikuussa 2011. Ensimmäisen arvokilpailujen karsintaottelunsa hän pelasi EM-karsintaottelussa Turkkia vastaan saman vuoden kesäkuussa. Ensimmäisen maaottelumaalinsa hän teki Alankomaita vastaan elokuussa 2012.


title: Dries Mertens

text: Mertens pelasi Belgian kaikissa viidessa ottelussa MM-kilpailuissa 2014. Kisojen ainoan maalinsa hän teki avausottelussa Algeriaa vastaan. EM-kilpailuissa 2016 hän pelasi niin ikään Belgian jokaisessa viidessä ottelussa jääden tällä kertaa ilman maaleja. MM-kilpailuissa 2018 hän pelasi Belgian pronssijoukkueessa kuusi ottelua ja teki maalin avauspelissä Panamaa vsataan.


title: Dries Mertens

text: Hän on pelannut maajoukkueessa kaikkiaan 81 ottelua, joissa hän on tehnyt 16 maalia. Mertens on pelannut maajoukkueessa numeroilla 11 ja 7.


title: Eric Carlberg

text: Gustaf Eric Carlberg (5. huhtikuuta 1880 Karlskrona – 14. elokuuta 1963 Tukholma) oli ruotsalainen ampuja, miekkailija ja nykyaikainen viisiottelija.


title: Eric Carlberg

text: Carlberg edusti ammunnassa Stockholms AF:ää, Stockholms PK:ta ja niin ikään tukholmalaista FOK:ta. Hän kilpaili Ateenan välikisoissa 1906 kahdeksassa eri ammuntalajissa ja sai parhaan sijoituksensa 25 metrin pistoolista, jossa hän oli 11. Carlberg oli voittamassa hopeaa 50 ja 100 jaardin pienoiskiväärin makuuasentokilpailusta Lontoon olympialaisissa 1908. Hän oli tuolloin myös muun muassa viides 50 jaardin pistoolin joukkuekisassa ja jaetulla yhdeksännellä sijalla 25 jaardin pienoiskiväärin katoavien maalien kilpailussa.


title: Eric Carlberg

text: Carlberg voitti Tukholman olympialaisissa 1912 neljä mitalia, joista kaikki joukkuekilpailuissa. Hän sai kaksi kultaista ja kaksi hopeista mitalia. Carlbergin paras henkilökohtainen sijoitus tuli 30 metrin olympiapistoolista, jossa hän oli kuudes. Hän osallistui vielä Pariisin kisoihin 1924, joiden aikaan hän oli 44-vuotias. Carlberg sijoittui 25 metrin kuvioammunnassa viidenneksitoista.


title: Eric Carlberg

text: Carlbergin miekkailuseura oli tukholmalainen FFF. Hän kilpaili kalvassa vuoden 1908 olympialaisissa, joissa hän putosi henkilökohtaisen kilpailun alkulohkossa. Carlberg miekkaili myös joukkuekilpailussa, jossa Ruotsi sijoittui viidenneksi ja ylsi neljännelle tilalle Tukholmassa 1912. Hän aloitti nykyaikaisen viisiottelun olympialaisissa 1912, mutta keskeytti ensimmäisen lajin jälkeen.


title: Eric Carlberg

text: Eric ja hänen kaksosveljensä Vilhelm, joka oli myös ampuja, olivat eläinlääkäri-isän neljästä lapsesta nuorimmat. Heidän isänsä kuoli kaksosten ollessa 12-vuotiaita. Sekä Ericistä että Vilhelmistä tuli sotilaita, ja he pääsivät majurin arvoon asti. Molemmat hankkivat pätevyyden myös liikunnanopettajiksi.


title: Eric Carlberg

text: Carlberg meni vuonna 1924 naimisiin Elsa Lindellin kanssa. Myöhemmin hän oli sijoitettuna nykyisen Iranin alueelle kolmen vuoden ajan perustamassa joukkoja. Carlberg nimitettiin Ruotsin konsulikenraaliksi Teheraniin 1930 ja hän toimi Suomen konsulikenraalina kaupungissa vuosina 1935–1958.


title: Pesukarhulakki

text: Pesukarhulakki eli supilakki tai supihattu (joskus myös "sudenpentulakki" tai "Davy Crockett -lakki") on pesukarhun nahasta tehty turkislakki, jonka tunnusomainen piirre on niskan puolelta riippuva pesukarhun raidallinen häntä. Joskus mukana voi olla myös pesukarhun pää hatun etupuolella. Hattumalli yhdistetään yleisesti Yhdysvaltojen 1800-luvun alkupuolen rajaseutujen uudisasukkaisiin ja turkismetsästäjiin. Aivan erityisesti se on assosioitu legendaariseen Davy Crockettiin. Pesukarhulakki on Pohjois-Amerikassa ollut ajoittain muodissa myös myöhempinä aikoina, erityisesti nuorten poikien päähineenä.


title: Pesukarhulakki

text: Lakki tunnetaan myös Aku Ankka -sarjakuvissa kuvitteellisen Sudenpennut-partiojärjestön tunnuspäähineenä.


title: Need for Speed: The Run

text: Need for Speed: The Run on EA Black Boxin kehittämä ja Electronic Artsin julkaisema "Need for Speed" -pelisarjaan kuuluva ajopeli. Peli julkaistiin usealle alustalle marraskuussa 2011.


title: Need for Speed: The Run

text: Peli alkaa San Franciscosta ja siinä kuljetaan Las Vegasin, Denverin ja Chicagon kautta New Yorkiin. Poliisit saattavat tulla perään tason aikana. Jack-niminen pelihahmo liikkuu itsestään ja pelaajan täytyy painaa nappeja esimerkiksi hyppimiseen ja juoksemiseen.


title: Need for Speed: The Run

text: "Need for Speed: The Run" sai vaihtelevia arvosteluja pelikriitikoilta. GameRankings ja Metacritic antoivat Wii versiolle pisteet 70.00% ja 64/100, Xbox 360 versiolle 69.92% ja 68/100, Nintendo 3DS versiolle 68.20% ja 65/100, PlayStation 3 versiolle 64.04% ja 64/100 ja PC versiolle pisteet 60.14% ja 69/100.


title: Aino Autio

text: Aino Eliisa Autio (myöhemmin Isomäki, s. 4. tammikuuta 1932 Seinäjoki) on suomalainen yleisurheilija. Hänen päälajinsa oli 80 metrin aitajuoksu.


title: Aino Autio

text: Aino Autio karsiutui Helsingin 1952 olympialaisissa 80 metrin aitajuoksun alkuerissä. Autio osallistui myös pikaviestiin, jossa Suomen joukkue karsiutui alkuerissä. Autio edusti Suomea kolmessa maaottelussa 1951–1953.


title: Aino Autio

text: Seuratasolla Autio edusti Seinäjoen Urheilijoita. Vuonna 1952 hän juoksi 200 metrin Suomen ennätykseksi ajan 26,6. 80 metrin aitajuoksun Suomen mestaruuden Autio voitti 1951 saavuttaen lisäksi hopeaa 1952 sekä aidoissa että 200 metrillä.


title: Tejay van Garderen

text: Tejay van Garderen (s. 12. elokuuta 1988 Tacoma) on yhdysvaltalainen maantiepyöräilijä. Hän aloitti ammattilaisuransa Team HTC -joukkueessa 2010, edusti BMC Racing Teamia 2012−2018 ja on vuodesta 2019 ajanut EF Education First -joukkueessa. Hän on menestynyt etenkin etappikilpailuissa. Hän voitti Ranskan ympäriajon 2012 nuorten kilpailun.


title: Tejay van Garderen

text: Lähteet: Cyclingbase, Cycling Archives


title: Hear What I Say

text: Hear What I Say on C.C. Catchin albumi vuodelta 1989. Albumi on ensimmäinen ilman Dieter Bohlenin apua. Se on myös tyylillisesti C.C. Catchin aikaisemmista albumeista poikkeava, sisältäen vaikutteita ajankohtaisesta (ja ehkä hieman tulevastakin) pop musiikista, house musiikista, sekä new jack swingistä. Tällä kertaa myös C. C. Catch on osallistunut useiden albumin kappaleiden kirjoittamiseen.


title: Hear What I Say

text: Albumin tuottivat Duran Duranista tuttu Andy Taylor, mm. Simply Redin ja Depeche Moden kosketinsoittajana toiminut Dave Clayton, nimimerkki "Avenue" sekä Jo Dworniak. Albumin kappaleista julkaistiin singleinä "Big Time" ja "Midnight Hour", jotka menestyivät kohtalaisesti, ja ne ovatkin albumin tunnetuimpia kappaleita. Muutoin albumi ei yltänyt samaan menestykseen kuin sitä edeltäneet julkaisut.


title: Ansa (kirja)

text: Ansa ("The Trap") on vuonna 1993 julkaistu James Goldsmithin kirjoittama kirja. Sen on suomentanut Paavo Väyrynen. Kirjassaan Goldsmith varoittaa muun muassa vapaakaupasta joka lisää länsimaissa työttömyyttä ja köyhyyttä. Hän osoittaa, että Aasiassa saa 40 työntekijää yhden länsimaalaisen hinnalla, joten myös korkeaa osaamista vaativa työ tulee siirtymään sinne. Kirjassaan hän ottaa kantaa myös tehomaatalouteen, ydinvoimaan, slummiutumiseen ja miten nämä ongelmat voisi ratkaista. Ratkaisuiksi hän tarjoaa muun muassa luomutuotantoa ja hyvinvointiyhteiskunnan uudelleenjärjestelyä.


title: D.Phone Group

text: D.Phone Group on kiinalainen matkapuhelinten ja niiden lisävarusteiden vähittäismyyjä. Sillä on Kiinassa 1 300 myymälää, joista se itse omistaa 800.


title: Meurman (suku)

text: Meurman on suomalainen sivistyssuku. Nimi oli alun perin muotoa Mörman. Aiemmin suvun oletettiin olevan sukua Ruotsissa vuonna 1689 aateloidulle von Meurman -suvulle, mutta tämä oletus on myöhemmin kyseenalaistettu. Nykyinen käsitys suvun alkuperästä perustuu historioitsija Yrjö Blomstedtin tutkimuksiin. Suvun kantaisä lienee ollut 1600-luvulla Turussa elänyt kultaseppä Hugo Mörman ("Hugo Pehrsson"), joka oli lähtöisin Liivinmaalta Baltiasta, Blomstedtin mukaan mahdollisesti Wolmarista. Suvun yksi haara on hallinnut vuodesta 1821 Liuksialan kartanoa Kangasalla. Eräät suvun jäsenet ovat ottaneet sukunimen Liuksiala.


title: Ykköspesis-kausi 2012

text: Vuonna 2012 Ykköspesiksessä pelattiin runkosarjassa kaksinkertainen sarja josta parhaat 4 pelasivat(1-4, 2-3) paras viidestä pudotuspelit pääsystä superpesiskarsintaan.


title: Ykköspesis-kausi 2012

text: Oulujoki päätti luopua ykköspesis sarjapaikastaan kustannusten vuoksi.


title: Tanssi, senorita

text: Tanssi, senorita () on Irving Cummingsin ohjaama yhdysvaltalainen Technicolorilla kuvattu musikaalikomediaelokuva vuodelta 1940. Dramaattisen musikaalikomedian pääosissa ovat Betty Grable, Don Ameche ja Carmen Miranda. "Tanssi, senorita" kertoo amerikkalaisen tytön lomamatkasta Etelä-Amerikkaan, missä häntä kohtaa rakkaus ja hevoskilpailut.


title: Tanssi, senorita

text: "Tanssi, senorita" perustuu samannimiseen Rian Jamesin ja Ralph Spencein kirjoittamaan tarinaan, josta Darrell Ware ja Karl Tunberg laativat käsikirjoituksen. 20th Century Fox -studio tuotti elokuvan.


title: Tanssi, senorita

text: "Tanssi, senorita" sai kotimaan ensi-iltansa 11. lokakuuta vuonna 1940; Suomessa elokuva sai ensi-iltansa 4. lokakuuta vuonna 1942. "Tanssi, senorita" oli vuoden 1940 yksi suurimmista arvostelu- ja kassamenestyksistä; 20th Century Foxin menestynein. Myös toinen Grablen vuoden 1940 elokuva, "Kadun sävelmä", menestyi loistavasti lippuluukuilla; elokuva pääsi vuoden menestyneimpien elokuvien sijalle 13 ja oli 20th Century Foxin kolmanneksi menestynein elokuva. "Tanssi, senorita" teki Grablesta suuren tähden; tästä elokuvasta alkoi hänen "kassamagneettikuningatar" -aikakautensa Technicolor-musikaaleissa, joka kesti aina 1950-luvulle. "Tanssi, senorita" oli myös Carmen Mirandan ensimmäinen yhdysvaltalainen elokuva.


title: Tanssi, senorita

text: "Tanssi, senorita" sai vuonna 1941 kolme Oscar-ehdokkuutta parhaasta laulusta ("Down Argentine Way", Harry Warren ja Mack Gordon), parhaasta lavastuksesta (värielokuva) (Richard Day ja Joseph C. Wright) ja parhaasta kuvauksesta (Leon Shamroy ja Ray Rennahan).


title: Tanssi, senorita

text: "Tanssi, senorita" on julkaistu kahdesti DVD:lle: ensimmäisen kerran 17. huhtikuuta vuonna 2006 ja toisen kerran samana vuonna 13. kesäkuuta.


title: Nijel Amos

text: Nijel Amos (s. 15. maaliskuuta 1994) on botswanalainen juoksija, jonka päämatka on 800 metriä.


title: Nijel Amos

text: Amos sai 2011 Gaboronen alle 20-vuotiaiden Afrikan-mestaruuskilpailuissa pronssia 800 metrillä ajalla 1.47,38. Lillen alle 18-vuotiaiden MM-kilpailuissa hän sijoittui viidenneksi. Kauden päätteeksi hän sai samalla matkalla pronssia Douglasin nuorten Kansainyhteisön kisoissa.


title: Nijel Amos

text: 9. kesäkuuta 2012 Amos juoksi Mannheimissa Botswanan ennätyksen 1.43,11. Heinäkuussa hän voitti kultaa Barcelonan alle 20-vuotiaiden MM-kisoissa ajalla 1.43,79. Elokuussa Amos saavutti Lontoon olympialaisissa hopeaa 800 metrillä uudella junioreiden maailmanennätysajalla 1.41,73. Mitali oli Botswanan ensimmäinen olympiamitali.


title: Nijel Amos

text: Kazanin universiadeissa 2013 Amos voitti kultaa ajalla 1.46,53. Hän jättäytyi pois Moskovan MM-kisoista loukkaantumisen vuoksi. Vuonna 2014 Amos voitti Afrikan mestaruuden, kultaa Glasgow’n Kansainyhteisön kisoissa ajalla 1.45,18 ja maanosien cupin. Pekingin MM-kisoissa 2015 hän karsiutui välierissä. Hän voitti samana vuonna Afrikan kisoissa kultaa 800 metrillä ja sai hopeaa 4 × 400 metrin viestissä. Rio de Janeiron olympialaisissa 2016 Amos jäi alkueriin. Lontoon MM-kilpailuissa 2017 hän sijoittui viidenneksi.


title: Nijel Amos

text: Amos teki 400 metrin juoksussa Botswanan nuorten ennätyksen 45,66 Potchefstroomissa 19. maaliskuuta 2013. Ennätyksensä 45,55 hän juoksi Lignanossa 12. heinäkuuta 2017.


title: Diamonds (C. C. Catchin albumi)

text: Diamonds on C. C. Catchin ensimmäinen kokoelma-albumi, joka on julkaistu vuonna 1988. Albumi sisältää C. C. Catchin tunnetuimpia kappaleita, niiden täysmittaisia single versioita sekä erilaisia miksaus versioita. Näiden lisäksi kokoelmalla on albumilta pois jäänyt single, "House of Mystic Lights", sekä tuolloin ennenjulkaisemattomat kappaleet "Do You Love as You Look" ja "Don't Shoot My Sheriff Tonight".


title: Olli Reikko

text: Olavi Johannes ”Olli” Reikko (10. tammikuuta 1927 Porin maalaiskunta – 23. kesäkuuta 2005 Pori) oli suomalainen yleisurheilija. Hänen päälajinsa oli kymmenottelu.


title: Olli Reikko

text: Olli Reikko osallistui Helsingin olympialaisten kymmenotteluun, jossa sijoittui kolmanneksitoista tuloksella 5 725. Päätöslajissa 1 500 metrillä hän oli koko kilpailun nopein.


title: Olli Reikko

text: Seuratasolla Reikko edusti Pihlavan Kisa-Veikkoja ja vuodesta 1952 alkaen Mäntän Urheilijoita. Kymmenottelun Suomen mestaruuden Reikko voitti 1951–1953, sekä SM-hopeaa 1954 ja 1955. Lisäksi hän saavutti SM-pronssia 400 metrin juoksussa 1952.


title: Self Entitled

text: Self Entitled on yhdysvaltalaisen punk rock-yhtye NOFX:n 12. studioalbumi. Se julkaistiin 11. syyskuuta 2012 Fat Wreck Records -levy-yhtiön kautta. Yhtye ilmoitti albuminsa julkaisusta virallisesti heinäkuussa 2012.


title: Vilhelm Carlberg

text: Gustaf Vilhelm Carlberg (5. huhtikuuta 1880 Karlskrona – 1. lokakuuta 1970 Danderyd) oli ruotsalainen ampuja ja olympiavoittaja.


title: Vilhelm Carlberg

text: Carlberg osallistui Ateenan välikisoissa 1906 kahdeksaan eri lajiin ja sai pronssia 25 metrin kaksintaistelupistoolin Au commandement -kilpailusta. Lontoon olympialaisissa 1908 hän oli voittamassa hopeaa 50 ja 100 jaardin pienoiskiväärissä joukkuekilpailussa makuuasennosta ammuttuna ja osallistui myös muun muassa pistoolin 50 jaardin joukkuekilpailuun, jossa Ruotsi oli viides, sekä 25 metrin pienoiskiväärin katoavien taulujen kisaan, jossa hän oli seitsemäs.


title: Vilhelm Carlberg

text: Carlberg voitti Tukholman olympiakisoissa 1912 viisi mitalia, joista kolme oli kultaisia ja kaksi hopeisia. Hän ampui 25 metrin katoavien taulujen pienoiskiväärikilpailusta kultaa tuloksella 242 ja oli mukana neljässä mitalin tuoneessa joukkuekisassa. Carlberg oli seuraavana vuonna 50 metrin vapaapistoolissa paras MM-kisoissa voittotuloksella 486. Ruotsi sai kisoissa vapaapistoolin joukkuekilpailun pronssia. Hän voitti vielä hopeaa 25 metrin kuvioammunnassa Pariisin olympialaisissa 1924, joiden aikaan hän oli 44-vuotias.


title: Vilhelm Carlberg

text: Vilhelm ja hänen kaksosveljensä Eric, joka oli myös ampuja, olivat perheen neljästä lapsesta nuorimmat. Heidän eläinlääkäri-isänsä kuoli kaksosten ollessa 12-vuotiaita. Sekä Vilhelm että Eric ryhtyivät sotilaiksi ja saavuttivat majurin arvonimen. Molemmet myös kouluttautuivat liikunnanopettajiksi. Vilhelm meni vuonna 1921 naimisiin laulaja Elsa Reuterin kanssa.


title: Tuula Juvonen

text: Tuula Juvonen on suomalainen yhteiskuntatieteilijä, joka on erikoistunut sukupuolentutkimukseen ja queer-tutkimukseen. Hän toimii sukupuolentutkimuksen yliopistolehtorina Tampereen yliopistossa. Hän on ollut vierailevana professorina Hampurin yliopistossa 2006 ja Jyväskylän yliopistossa 2007–2009.


title: Tuula Juvonen

text: Juvonen on väitellyt Tampereen yliopistosta sosiaalipolitiikan oppiaineesta vuonna 2002, ja hänen väitöskirjansa käsitteli homoseksuaalisuutta koskevien merkitysten ja uskomusten rakentumista Suomessa 1950- ja -60-luvuilla. Juvonen on haastatellut homoseksuaaleja mm. siitä, millaista oli elää aikana, jolloin homoseksuaalisuutta kutsuttiin ”ruotsalaistaudiksi”, ja se oli rikos, joten homoseksuaalisesti suuntautuneet joutuivat elämään piilossa. Kustannusyhtiö Vastapaino julkaisi väitöskirjan kirjana nimeltä "Varjoelämää ja julkisia salaisuuksia".


title: Tuula Juvonen

text: Juvonen sai vuonna 2012 Tampereen yliopiston Hyvän opettajan -palkinnon.


title: Ihmislajin synty

text: Ihmislajin synty on Juha Valsteen vuonna 2012 ilmestynyt kirja ihmisen evoluutiosta. Kirja käsittelee samaa aihepiiriä kuin Valsteen vuonna 2004 ilmestynyt "Apinasta ihmiseksi".


title: Ihmislajin synty

text: Valste käy kirjassa läpi ihmislajin kehitystä tuoreimman tiedon valossa. Vielä vedosvaiheessa hän lisäsi tekstiin juuri julkaistua tietoa. Valste on kirjoittanut aiheesta aiemmin kaksi kirjaa, mutta tämä teos ei ole niiden päivitys vaan täysin uusi teos uudesta näkökulmasta. Kriitikko kiittää, että Valste pyrkii käyttämään suomenkielisiä termejä, toisin kuin biologit yleensä, ja näin kirjasta tulee selkeää asiaproosaa. Myös kirjan rakenne auttaa lukijaa: siinä on lyhyitä kokonaisuuksia, joiden hahmottaminen on helppoa. Siitä on sanottu myös, että se "on helppo ja hauska keino yleissivistää itseään".


title: Ihmislajin synty

text: Kirja on ollut kesäkuussa 2012 Akateemisen kirjakaupan kymmenen myydyimmän tietokirjan listalla.


title: Veera Oksanen

text: Veera Elina Oksanen (s.23. toukokuuta 1978) on suomalainen keihäänheittäjä, joka sijoittui pronssille alle 23-vuotiaiden Euroopan mestaruuskilpailuissa vuonna 1999 tuloksella 55,90. Oksasen valmentaja on Tapio Korjus. Oksanen edustaa Someron Esaa. Hänen ennätyksensä on vuodelta 1999 58,36.


title: Merja Pitkänen

text: Merja Johanna Pitkänen (s. 18. tammikuuta 1976 Tornio) on suomalainen keihäänheittäjä, joka saavutti pronssia tuloksella 55,24 alle 23-vuotiaiden Euroopan-mestaruuskilpailuissa vuonna 1997 Turussa. Euroopan-mestaruuden voitti Taina Uppa. Pitkänen edustaa Alatornion Pirkkoja. Hänen valmentajanaan toimi Markku Angeria. Pitkäsen ennätys uudella keihäsmallilla on 52,40 ja vanhalla mallilla 55,48.


title: Pekka Viljanen (kävelijä)

text: Pekka Oskar Viljanen (13. kesäkuuta 1921 Askainen – 2. joulukuuta 1995 Naantali) oli suomalainen yleisurheilija. Hänen päälajinsa oli kävely.


title: Pekka Viljanen (kävelijä)

text: Viljanen, lempinimeltään "Kävelyapostoli", osallistui Helsingin olympialaisten 50 km kävelyyn, jossa hän sijoittui neljänneksitoista ajalla 4.49.16,4.


title: Pekka Viljanen (kävelijä)

text: Seuratasolla Viljanen edusti Naantalin Löylyä. 30 kilometrin Suomen mestaruuden Viljanen voitti 1948, 1951, 1952 ja 1953, SM-hopeaa 1945, 1949 ja 1950, sekä SM-pronssia 1947. 20 kilometrillä Viljanen voitti SM:n 1962. 50 kilometrillä Viljanen oli Suomen mestari 1955.


title: Henriette Brossin de Polanska

text: Eve Henriette Brossin de Mère-de Polanska (1878 Harkova, Venäjän keisarikunta – 1954) oli ranskalainen taidemaalari.


title: Henriette Brossin de Polanska

text: Brossin de Polanska syntyi Harkovassa ja meni Pariisiin sekä Italiaan työn vuoksi. Hän teki muun muassa potretteja ja asetelmia. Brossin de Polanskan ehkä tunnetuin työ on Genevejärveä esittävä "Lac Leman". Hän voitti Pariisin olympiakisoissa 1924 hopeaa työllään "L'élan".


title: Donut King

text: Donut King on Australian suurin franchise-donitsimarkkinoija, jonka pääkonttori sijaitsee Southportissa, Queenslandissä.


title: Donut King

text: Donut King perustettiin Sydneyssä vuonna 1981, ja se on nykyisin osa Retail Food Groupia. Retail Food Group hallinnoi nykyään myös Michel's Patisserieta, Brumby's Bakeriesiä ja bb's Cafea.


title: Donut King

text: Syyskuussa 2010 Australiassa oli yhteensä yli 350 Donut Kingin ravintolaa, joita on siellä lähes kaikissa ostoskeskuksessa. Heinäkuussa 2008 Donut King solmi sopimuksen Shanghaista kotoisin olevan Mak Brandsin kanssa, saaden aikaan ensimmäisen australialaisen yrityksen tuonnin Kiinan markkinoille. Kiinassa Donut Kingillä on tällä hetkellä seitsemän myymälää.


title: Donut King

text: Donitsien lisäksi Donut Kingin valikoimaan kuuluu muitakin ruokia ja juomia kuten kahvia, teetä, virvoitusjuomia, pirtelöitä, pehmisjäätelöä, jäähilejuomia ja nakkisämpylöitä. Monet näistä tarjotaan donitsien kanssa ateriakokonaisuuksina.


title: Donnacona

text: Donnacona (k. noin 1539) oli Stadaconan irokeesipäällikkö, kun ranskalainen Jacques Cartier päätyi alueelle.


title: Donnacona

text: Donnaconna protestoi, kun Cartier nosti heinäkuussa 1534 ristin Gaspén niemimaalle. Hän saarnasi ranskalaisille, jotka pysäyttivät Donnaconan kanootin ja pakottivat hänet tulemaan maihin matkakumppaniensa kanssa. Cartier järjesti Donnaconalle juhlan ja suostutteli hänet lähettämään poikansa Domagayan ja Taignoagnyn Cartier’n mukana Ranskaan. Ranskalaiset tarvitsivat tulkkeja, ja Cartier lupasi palauttaa pojat.


title: Donnacona

text: Cartier palasi toukokuussa 1535 Donnaconan poikien kanssa, jotka olivat oppineet ranskaa. Heidän avullaan Cartier löysi uusia maita, mutta lopulta sekä Donnacona että hänen poikansa käänsivät Cartier’lle selkänsä, kun Cartier päätti lähteä Hochelagan saakka Donnaconan vastustuksesta huolimatta. Cartier käytti Donnaconan ja tämän vihollisen välistä riitaa hyväkseen ja kutsui Donnaconan neuvotteluun. Cartier vangitsi Donnaconan ja kaikkiaan kymmenen intiaania ja kuljetti heidät Ranskaan. Donnacona saapui heinäkuussa 1536 Ranskaan, ja hänet esiteltiin myös kuningas Frans I:lle. Donnacona kuoli Ranskassa, mikä hiersi entisestään ranskalaisten Stadaconan asukkaiden välejä.


title: Jalusta

text: Jalusta on rakenne, joka tukee esimerkiksi patsasta, kameraa, kaukoputkea, mittalaitteita tai valaisinta.


title: Jalusta

text: Esimerkiksi viinilaseilla, patsailla ja erilaisilla antenneilla on kiinteä jalusta jonka tarkoituksena on estää kaatumista. Koko rakennelman paino, painopisteen paikka ja etäisyys jalustan reunasta määräävät kaatumisherkkyyden.


title: Jalusta

text:
Jalusta esimerkiksi kameraan kiinnitettynä mahdollistaa pidempien valotusaikojen käyttämisen, koska jalustaa käytettäessä kamera ei pääse tärisemään yhtä helposti kuin käsivaralta kuvattaessa. Jalustoja on olemassa pieniä, esimerkiksi pöydälle sijoitettavia, mutta myös usean metrin pituisia ja ne ovat yleensä teleskooppijaloilla varustettuja.
Jalustaan liitetään kaukoputken, videokameran tai valokuvakameran kanssa käytettäessä kinopää, joka mahdollistaa tasaisen sivusuuntaisen ja pystysuuntaisen liikkeen (panoroinnin ja tilttauksen). Kamerakäytössä vaihtoehtoinen säätölaite on kuulapää, jolla kamera saadaan kohdistettua nopeasti.


title: Jalusta

text: Nykyään on myös taipuvilla jaloilla olevia jalustoja, jotka voi taitella esimerkiksi oksalle, pylvääseen tai ranteeseen, mutta niitä voi käyttää myös perinteisen jalustan tavoin.


title: Jalusta

text: Seurantalaitteella varustettu jalusta on jalusta, jota käyttämällä voi kuvata hitaallakin valotusajalla kohdetta joka liikkuu, tähtivalokuvauksessa sellainen on välttämättömyys jos kuvataan kaukaisia himmeitä kohtia. Seurantalaite tällöin kompensoi maapallon pyörimisestä johtuvan muutoksen tähtitaivaalla.


title: Hazard (Nebraska)

text: Hazard on noin 70 asukkaan kylä Nebraskan osavaltiossa Yhdysvalloissa. Kylä on tullut tunnetuksi rocklaulaja Richard Marxin Hazard-kappaleen tapahtumapaikkana.


title: Gennarbyviken

text: Gennarbyviken on merenlahdesta patoamalla muodostettu järvi Hankoniemen länsipuolella. Se sijaitsee pääosin Raaseporin, eteläpäässä pieneltä osin myös Hangon kaupungin alueella.


title: Gennarbyviken

text: Gennarbyviken padottiin vuonna 1957 Stagsundin kohdalta teollisuuden raakaveden tarvetta varten. Sen vesi on nykyään makeaa (suolapitoisuus alittaa 0,5 promillea).


title: Gennarbyviken

text: Altaan pinta on suunnilleen merenpinnan tasossa ja syvyyttä on noin 34–35 m, joten altaassa on Suomen oloissa huomattavan syvä kryptodepressio.


title: Gennarbyviken

text: Gennarbyvikenissä pesii muun muassa tukkasotka, telkkä, silkkiuikku, sinisorsa, nokikana ja kaulushaikara. Se on myös kaakkurien tärkeä ruokailualue.


title: NHL-kausi 1974–1975

text: NHL-kausi 1974–1975 oli National Hockey Leaguen historian 58. kausi. Sen aikana 18 NHL-joukkuetta pelasi kukin 80 runkosarjaottelua. Liigaan tuli mukaan kaksi uutta joukkuetta, Kansas City Scouts ja Washington Capitals. Stanley Cupin voitti Philadelphia Flyers, joka kukisti finaalisarjassa Buffalo Sabresin otteluvoitoin 4–2. Flyers oli vienyt mestaruuden myös edellisenä vuonna.


title: NHL-kausi 1974–1975

text: Runkosarjan pistepörssin ja plus/miinus-tilaston voitti Boston Bruinsin puolustaja Bobby Orr, joka keräsi kaikkiaan 135 tehopistettä pelaamissaan 80 ottelussa. Hänen kauden aikana tekemänsä 46 maalia olivat NHL:n puolustajien ennätys aina siihen saakka, kun Paul Coffey ylsi 48 maaliin kaudella 1985–1986. Orrille myönnettiin kaudella 1974–1975 Art Ross Trophyn ohella James Norris Memorial Trophy sekä Lester B. Pearson Award, ja hänet valittiin liigan . Orrin tavoin Bruinsia edustanut Phil Esposito teki eniten runkosarjamaaleja, yhteensä 61 kappaletta. Hart Memorial Trophyn sai Philadelphia Flyersin Bobby Clarke.


title: NHL-kausi 1974–1975

text: Flyers-keskushyökkääjä Rick MacLeish voitti pudotuspelien pistepörssin. Hän teki pelaamissaan 17 pudotuspeliottelussa yhteensä 20 tehopistettä, joista 11 oli maaleja ja 9 syöttöpisteitä. Saman joukkueen maalivahti Bernie Parent arvostettiin pudotuspelien arvokkaimmaksi pelaajaksi ja sai Conn Smythe Trophyn. Parentille annettiin myös Vezina Trophy, ja hänet valittiin NHL:n ykköstähdistöön.


title: NHL-kausi 1974–1975

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1974–1975

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Kanadan perustuslaki

text: Kanadan perustuslaki on Kanadan vuodesta 1982 voimassa ollut perustuslaki. Se on muodostunut kirjoitetuista ja kirjoittamattomista säädöksistä.


title: Kanadan perustuslaki

text: Kanadan perustuslain kirjoitettu osa koostuu brittiläisistä ja kanadalaisista säädöksistä. Perustuslain tärkeimmät kirjalliset osat ovat vuosien 1867 ja 1982 Constitution Act. Ensin mainittu säätää kaikki perustuslailliset elimet, eli toimeenpano-, lainsäädääntä- ja tuomiovallan sekä liittovaltion että provinssien tasolla. Uudempaan lakiin kuuluvat Perustuslaillisten oikeuksien ja vapauksien julistus ja Kanadan alkuperäiskansojen oikeuksien tunnustaminen. Kirjallisten säädösten lisäksi perustuslakiin kuuluu tapaoikeudellisia määräyksiä ja perustuslaillisia konventioita.


title: Ki Sung-yong

text: Ki Sung-Yueng (hangul 기성용, hanja 奇誠庸, "Gi Seong-yong", kirjoitetaan myös "Ki Sung-Yong"; s. 24. tammikuuta 1989 Gwangju, Etelä-Korea) on eteläkorealainen jalkapalloilija, joka pelaa Englannin Valioliigan Newcastle Unitedissa ja Etelä-Korean maajoukkueessa.


title: Ki Sung-yong

text: Ki tunnetaan visiostaan, tekniikastaan, pitkistä syötöistään ja laukauksestaan. Häntä pidetään yleisesti yhtenä lahjakkaimpina nuorina jalkapalloilijoina Etelä-Koreassa.


title: Ki Sung-yong

text: Kin pelityyli on antanut hänelle nimityksen ”Korean Steven Gerrard”.


title: Ki Sung-yong

text: Isä lähetti Kin vuonna 2001 Australiaan pelaamaan jalkapallo ja opettelemaan englantia. Hän pelasi suurimman osan junioriurastaan John Paul Collegessa Brisbanessa BSP:ssä (Brain Soccer Program) Jeff Hopkinsin alaisuudessa. Ki voitti Bill Turner Cupin vuonna 2005. Vuonna 2005 hän sai sopimustarjouksia kotimaastaan FC Seoulilta ja A-Leaguen Brisbane Roarilta, mutta teki päätöksen palaamalla kotimaahansa. Australian vuosien jälkeen Ki on ollut sujuva englannin puhuja.


title: Ki Sung-yong

text: Ki palasi Etelä-Koreaan ja liittyi FC Seoulin reserveihin. Hän teki debyyttinsä K-Leaguessa Şenol Güneşin alaisuudessa vuonna 2007.


title: Ki Sung-yong

text: Kaudella 2008 Ki vakiinnutti paikkansa Seoulin avainpelaajana. 29. lokakuuta hän teki joukkueen voittomaalin Seoulin suurinta kilpailijaa Suwon Samsung Bluewingsia vastaan ottelun lisäajalla. Seoul sijoittuis K-Leaguessa toiseksi Kin tehdessä 4 maalia ja yhden syötön 21 ottelussa.


title: Ki Sung-yong

text: Siirtohuhut kaudella 2009 olivat viemässä häntä PSV Eindhoveniin, Hamburger SV:een ja Portoon.


title: Ki Sung-yong

text: 25. elokuuta 2009 paljastui Celticin ja Seoulin neuvottelevan Kin siirtymisestä skotlantilaisseuraan. Hänen agentti totesi välittömän siirron olevan epätodennäköinen johtuen Seoulin menestyksestä K-Leaguessa ja AFC Champions Leaguessa. Kolme päivää myöhemmin Celtic maksoi Ki'stä 2,1 miljoonan punnan siirtosumman. Hän liittyi joukkueeseen tammikuun 2010 siirtoikkunan aikana K-League-kauden päätyttyä. Siirto varmistui 13. joulukuuta 2009 Kin läpäistyä lääkärintarkastuksen ja saadessaan peliluvan. Hän hylkäsi Portsmouthin sopimustarjouksen syyskuussa 2009.